text:
Lanxa umnyaka ubuqalise kulethemba lokuthi uyathi usiyaphela ilizwe selilesisekelo sombuso esitsha, akwenzakalanga lokhu, ngakhoke abesifazana bathi sebekhangelele phambili ukuthi lumnyaka oqalayo ube lereferendamu lokhetho okungela dlakela ngoba nxa kungabanga njalo bayabe bephakathi kwembokodo lelitshe.
Ukulotshwa kwesisekelo esitsha sombuso kuhlangane lembambeko ezinengi, ikakhulu ukudonselana phakathi kwamabandla abumba uhulumende womanyano okwenze kwehlule ukuthi lumsebenzi ugqitshwe lonyaka.
Inengi likazulu selikhangelele ukuthi lumsebenzi uqediswe ekuqaleni komnyaka lapho sokusenziwa ukhetho lokwamukela loba ukwala ukwamukela isisekelo sombuso esitsha olwe referendamu nxa iphathwe kusemasinya ukuze yandulele ingxoxo zokulungiselela ukhetho olukhulu lokudinga umongameli lamalunga edale lephalamende.
Lanxa nje uMongameli Robert Mugabe ubethi ukhangelele ukuthi ukhetho luphathwe kungakapheli inyanga kambimbitho, lokhu kukhanya kungasoze kwenzakale ngenxa yembambeko lezi kodwa ukhetho lulokhu lusakhangelelwe kuwonalo umnyaka ozayo loba kungakacaci ukuthi lokhu kungabanini.
Kwamanye amasiko inombolo u-13 akezi lendaba ezinhle ngoba esaziwa njengenani lamabhadi esabekayo kodwa uNkosikazi Rita Maplanka uthi ukhangelele ukuthi kungaze kwabanjalo Kulumnyaka ikakhulu ngoba ekhangelele ireferendamu lokhetho olulokuthula.
Uthi ukhangelele ukuthi kube lokuhloniphana emphakathini kulumnyaka ozayo lapho kukhankaselwa yiloba yi referendamu kumbe ukhetho.
UNkosikazi Soneni Makamanzi, oyisakhamuzi uthi ukhangelele ukuthi abantu baqhubeke bekhulumisana, bexoxisana ngesisekelo esitsha sombuso, ireferendamu kanye lokhetho kungela othwalela abanye induku.
Uthi kusadingeka ukuthi abantu baqhubeke bekhulumisana ngamaphutha ayizolo baxolelane, izolo lembelwe hatshi ukuthi uzulu abe elokhu eqhubeka engena iminyaka yonke lezikhubekiso zayizolo.
Osebenza ekhangele amalungelo abesifazana, uNkosikazi Belinda Gumbo Ncube, uthi kubeliphutha ukuthi umnyaka uphele isisekelo esitsha sombuso singaphelanga kodwa ugwalo olwethulwa emhlanganweni we Second All-stakeholders Conference lungethulelwa uzulu lungaguqulwanga kuyabe kulungele abesifazana ngoba inengi lezikhalazo zabo ziqukethwe kulolugwalo.
Wengeze esithi kumele kuxoxiswane kabanzi ukuze kwenqatshelwe udlakela ngomnyaka lo ozayo ngoba nxa kuthe kwaliwa abesifazana yibo abayikhotha imbenge yomile.
Unkosazana Sethulo Ncube oligqwetha, uthi ukhangelele ukuthi abesifazana benelise ukuphatheka emihlanganweni lapho okukhulunywa ngezombusazwe ukuthi labo imbono yabo izwakale.
Uthi lapho kuthe kwaba lokungezwani inengi labesifazana lihle lidlalele khatshana kodwa lokhu kuletha ubuyanga elizweni ngoba kungeke kwenziwa izinqumo eziphakamisa isizwe enye ingxenye yaso itshotshobele isesaba ukukhuluma.
Ilizwe leZimbabwe selivame ukuphatha ukhetho olulodlakela olutshiya abanye bethoba amanxeba okulinyazwa kakubi, abanye belahlekelwe yimpefumulo, imizi lempahla, abesifazana bedlwanguliwe njalo omakhelwane bengacuphisani gwayi.
Lanxa kunjalo, i referendamu lokhetho oluzayo kwehlukile ngenxa kahulumende womanyano oselethe ithemba lokuthi mhlawumbe inhlangothi ezisebenzela ukuthula ezinjenge jomic le organ for healing, reconciliation and integration ziyaletha inguquko, abesifazana babelakho ukuya emkhankasweni lekuvoteni kungela kwesaba.
Abesifazana bathi bale themba njalo lokuthi ukusebenzelana kwabo njengabomama enhlanganisweni ezingelani lezombusazwe behlanganiswa ngezokulondolozwa kwamalungelo abo kungakhathelekile ukuthi ngabaliphi ibandla lezombusazwe kuzaphathisa kakhulu ekuthini babe lesibindi sokucintisa labo ezikhundleni zaphezulu njalo basekelane bona ngokwabo.
Ekubhekeni umnyaka ka2012 abesifazana bathi imizamo yokuthi ilizwi labo lizwakale ikhanya ibe ngconywana kuleminye iminyaka ngakhoke sebekhangelele u2013 ukuthi uzaqukatha okungcono kulanyakenye okuzavezwa ngokuziphatha kwabezombusazwe ngesikhathi sokhetho. Inengi lithi selimelele ukuwuggqiba lumnyaka ka2012 ngenjabulo limemeza lithi woza 2013 sikumelele.
UNothando Sibanda usipha loludaba.


c: text/html

text:
Umunyu umshado uphenduka umngcwabo
2012-12-20 10:47
Johannesburg - Esikhundleni sokwenza amalungiselelo omshado, umndeni waseHammanskraal ugubezelwe yifu elimnyama, wazithola usuhlela inkonzo yomngcwabo, kubika iSowetan.
UKarabo Chuma, 12, wayesendleleni egodukayo nomama wakhe uMapula Chuma nodadewabo kaMapula, uJoyce Mthombeni, ngabo-20:00 ngoLwesihlanu ngesikhathi uKarabo eshayiswa yimoto, nokusolakala ukuthi umshayeli wayo wayecwile ezinkambeni zikaFaro.
UMapula Chuma kwakumele ashade ngakusa.
"Kwathi abasemzini sebefikile sangakwazi ukukhuluma eyomshado, njengoba kwase kuhlelwa umngcwabo," kusho uChuma.
Uthi babehamba emgwaqeni owubhuqu ngesikhathi kwehla lo mshophi.
"Indodakazi yami yayisemuva kwami," esho.
"Kwaqhamuka imoto eyiveni eyashayisa abasemuva kwami yase ibaleka, ngazama ukumisa umshayeli kepha kwazinhlanga zimuka nomoya."
Okhulumela amaphoyisa uLieutenant Sarah Lesabane uthe bayazi ngalesi sigameko kanti kuyaphenywa ngaso.
- Landela
IzindabaNews24 kuTwitter
- News24

robotstxt: allowed

filter: keep


text:
WASHINGTON—
Uhulumende wazise ababalisi besikolo seNdangababi Primary esise Dete ukuthi babuyele emsebenzini kusasa ngoba inkokheli yomdabu isilungisile udubo olucatshangelwa ukuthi yimikhoba ebikade ibahlukuluza kulesisikolo.
UMnu. Jabulani Mpofu, isiphathamandla sogatsha lwezemfundo esigabeni seMatabeleland North uthi uhulumende uqinisekile ukuthi induna, osobhuku, lezinye inkokheli zomdabu eDete ziwufeze kuhle umsebenzi wokulungisa loluhlupho.
Imikhoba le ibikwa ibihlukuluza abantwana lababalisi kulesisikolo njalo inyanga ezitshiyeneyo sezizame zehluleka ukuyixotsha.
UMnu. Never Nyahunzvi, isiphathamandla seProgressive Teachers Union of Zimbabwe eMatabeland North utshele istudio 7 ukuthi ababalisi abathembi ukuthi imikhoba le isixotshiwe okweqiniso.
Ingxoxo LoMnu. Never Nyahunzvi
UMnu. Jorum Sibanda, umgcinisihlalo wenhlanganiso emela amalungelo abazali kulesisikolo eye School Develompment Committee utshele uSithandekile Mhlanga weStudio 7 ukuthi bazadingela ababalisi indawo zokuhlala esikolo seSecondary esiseduzane.
Ingxoxo LoMnu. Jorum Sibanda
Kusenjalo, ugatsha lwezemfundo luthwele nzima ngokuswela imali yokusebenza ngemfanelo kuthi-ke abazali bazama ngamandla wonke ukuthi babhadale imali yezemfundo.
Umnu. David Coltart umphathintambo wezemfundo usekhulume kanengi ngokuswelakala kwemali yokuqhuba inhlelo ezitshiyeneyo kugatsha lwezemfundo.
Ugatsha lolu ngoMmabasa lwethula uhlelo lokuzama ukuvuselela ezemfundo kwele Zimbabwe olwalukhangelelwe ukuthi luzasebenza kahle nxa kungadingwa i$4.5 billion.
Idale le cabinet lamukela uhlelo lolu loba nje okwamanje lulokhe lungakaqali ukuthuthukisa ezemfundo kwele Zimbabwe.
Kunengi okuhlasele ugatsha lolu okunjenga maphepha omhloliso alahleka mnyaka yonke kumbe aphiwe izifundi isikhathi sokubhala umhloliso singakafiki.
Umnu. Panganai Zimhuno, umsekeli womphathisikolo se Sijahugwe Secondary School esabelweni se Matabeleland North, usanda kulahla amaphepha emhloliso elitshumi lantathu – 13 -- osekwenze ukuthi ugatsha lwe Zimbabwe School Examinations Council lubhale eminye imhloliso le.
IZimsec isikhangelelwa phansi nguzulu njengoba ihlaselwe zinkinga ezingapheliyo.
Ukuze sihlaziye udaba lwenhlupho ezikhangelane logatsha lwezemfundo kanye le zimsec, sixoxe loNkosazana Nonsikelelo Ndlovu okunhlanganiso ekhangelane lezabasakhulayo iNational Youth Development Trust loMnu. Ambrose Sibindi owayekunhlanganiso yabazali eCyrene Mission
Ingxoxo Esiyenze LoNkosokazi Nonsikelelo Ndlovu LoMnu. Ambrose Sibindi


text:
IDiploma kuChomee ezifundweni zeMediaComment on this story
FANELESIBONGE BENGU
UMCULI wakuleli odume ngokugqoka izigqebhe esiteji nodansa ngendlela eshukumisa igazi kwabesilisa, uChomee, uthweswe iDiploma ye-Media Studies, e-University of Johannesburg.
UThulisile “Chomee” Madihlaba (25) uthole lezi ziqu ngoMsombuluko emcimbini wokuthweswa kweziqu kwabafundi bakule nyuvesi.
Umphathi we-999 Music, isitebela aqopha kuso umculi wodumo lwengoma ethi Jiva Sexy, u-Arthur Mafokate, ubongele uChomee ngokuphumelela kwakhe.
“Kuyajabulisa ukubona abantu abasha bephumelela, kungaba sebhizinisini, ezifundweni zabo, emisebenzini nanoma yini abayenzayo,” kusho u-Arthur.
Kuyaziwa ukuthi u-Arthur usikhonzile isikole njengoba kwake kwabikwa ukuthi indodana yakhe, u-Arthur Jnr odume ngo-DJ AJ, ngaphambi kokuthi angene emculweni wathi akaphothule u-matric. Kuthiwa u-AJ waziphasa ngamalengiso izifundo zakhe kanti kumanje une-albhamu ye-house asanda kuyikhipha.
U-Arthur uthe ngeke abagxeke abaculi abangafundile ngoba lokho kungukuthanda kwabo.
“Ngeke ngisho ukuthi bayabheda abangayi esikoleni ngoba mhlawumbe basetshenzelwa yithalente labo futhi bayakwazi ukuphila,” kusho yena.
Eminye imibiko ithe uChomee uzoqhuba izifundo zakhe enze i-Honours.
UChomee akusiye yedwa umculi osanda kuphumelela kwezemfundo njengoba nomculi waseThekwini, uZakhele “Zakes Bantwini” Madide, muva nje eveze enkundleni yezokuxhumana nge-internet, iTwitter, ukuthi uphumelele izifundo zakhe kwezoMculo azothweswa iziqu zazo ngonyaka ozayo.
Nenkakha uSipho “Hot Stix” Mabuse usanda kuphumelela uMatric wathi usezokwenza izifundo ze-Anthropology.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kungase kudedelwe iziboshwa ezidonsa odilikajele
2013-02-05 16:41
Johannesburg - UNgqongqoshe woMnyango wezokuHlumeleliswa kweziMilo uSibusiso Ndebele, ucubungula izicelo zikashwele zeziboshwa ezilinganiselwa ku-300, ezagwetshwa odilikajele.
"Kusukela mhlaka-22 Disemba, uNgqongqoshe uNdebele umatasa nalolu hlelo lwezicelo zeziboshwa ezingu-348," kusho iPhini likaKhomishana wezamaJele uJames Smalberger.
UMnyango uthi izicelo ziqala zibhekwe yikomidi langaphakathi, bese zidlulelela ebhodini lezamajele, ziye kwabe National Council on Correctional Services (NCCS) bese zibhekwa nguNdebele.
UJaji uSiraj Desaim, ungusihlalo webhodi elinamalungu amanye angu-17, ahlanganisa osolwazi, odokotela bengqondo, abameli, odokotela kanjalo nosonhlalakahle.
"UMnyango wezamaJele uphoqwa ngumthetho ukuthi udedele ezinye iziboshwa ngoshwele, ushwele awusilo ilungelo koboshiwe, nokho kunezinto eziyaye ziholele ekutheni ukhishwe.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kubanjwe iziqhumane zeBoko Haram
2012-11-30 16:47
Kaduna - Amasosha aseNigeria abambe iziqhumane ekukholakala ukuthi ngezabe qembu iBoko Haram, ebezigqunywe ndawanathize edolobheni iZaria, kusho umbutho ngoLwesihlanu.
"Ngesikhathi kuhlasela amasosha esesha, athole ibhomu kanye nezinye iziqhumane ebezibukeka zilungeke ukusebenza," kuqhuba isitatimende.
Amaphoyisa ashaqe imbazo, amagalani kapende, amagalani kawoyela kanye nezinye izinto eziningi, kuboshwe umuntu waba munye kwase kucekelwa phansi ibhilidi.
"Umsolwa oneminyaka engu-60 ubudala u-Umaru Mohammed uboshiwe, uzobhekana necala lobuphekula."
Isifundazwe iKaduna, ekukhona kuso idolobha iZaria, like lahlasela kakhulu yizehlakalo ekusolwe kuzo abeBoko Haram.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
UChomee ukhiphe iculo leBafana
2013-01-25 16:12
Cape Town - Umculi wakuleli uChomee, usekhiphe iculo elisha kanye ne-video yokweseka iqembu lesizwe iBafana Bafana, njengoba isemqhudlwaneni we-Africa Cup of Nations, kusho umbiko weSowetan Live.
Igama leculo yiScore Dem Goals, kanti ulicula ngokuhlanganyela nomafikizolo onguKopano Mafokate.
I-video iqale ukubobakala ngoLwesithathu, ngaphambi komdlalo weBafana ne-Angola, negcine iwunqoba ngo 2-0.
Kusukela isatshalalisiwe le-video, isibe nababukeli abangaphezu kuka-500, futhi iculo selike lazwakala emisakazweni eminingi kuleli.
UChomee uthi leli culo yiyona ndlela akhombisa ngayo ukweseka iqembu lesizwe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Channel24


text:
Ayiphenywe iNew Age - DA
2013-01-30 16:48
Parliament - IDemocratic Alliance ifuna kujutshwe ikhomishana ezophenya ngomnikelo owenzelwa iphephandaba iNew Age, kusho umholi weqembu uHelen Zille, ngoLwesithathu.
"Sengibhalele uMengameli uJacob Zuma ngacela ukuthi ajube ikhomishana ezophenya, bese iholwa yijaji eselathatha umhlalaphansi. Kumele kuphenywe ngokunikelelwa kweNew Age," kusho uZille etshela abezindaba ePhalamende.
UZille uthi iphephandaba lixhaswa ngezimali zabakhokhi bentela, uthi u-77% wezikhangiso uphuma kuhulumeni kazwelonke nasezifundazweni.
UZille ufanise leli phephandaba neThe Citizen, athi yayixhaswa ngezimali zabakhokhi bentela.
"Bonke ubufakazi bukhomba into efanayo: I-African National Congress isebenzisa izimali zabakhokhi bentela ngendlela engafanele, inikelela iphephandaba elicheme nohulumeni."
UZille uke waxaba naleli phephandaba ngemuva kokuthi enqabe ukukhuluma esidlweni salo sasekuseni, ethi umcimbi ukhokhelwe ngezimali zabakhokhi bentela.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Akuhambi kahle ngamathikithi e-Afcon eThekwini
2013-01-16 14:04
Durban - Ayisilinganiso esiyikota kuphela amathikithi asethengisile emidlalo ye-Africa Cup of
Nations, ekubhekeke ukuthi idlalelwe enkundleni iMoses Mabhida Stadium, eThekwini.
Abekomidi iLocal Organising Committee (LOC), bakhiphe lo mbiko ngoLwesithathu bethi idolobha lizosingatha imidlalo eyisithupha, ehlanganisa umdlalo wama-quarter-final
nama-semi-final.
Akubukeki neze kuhamba kahle ngokuthengiswa kwamathikithi, njengoba namanje ungekho umdlalo ekubikwe ukuthi asephelile amathikithi awo.
Inkundla izosingatha umdlalo weNingizimu Afrika ne-Angola, ngoLwesithathu oluzayo, iphinde isingathe omunye wayo iNingizimu Afrika neMorocco, mhlaka-27 Febhuwari.
“Asikathengisi amathikithi amaningi, empeleni sithengise kuphela u-25%. Kumele kwenziwe okuthize ukuqguqguzela abantu ukuthi bathenge amathikithi," kusho uSihlalo ekomidini uChief Mwelo Nonkonyana.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Uphekwe ngobhojwana uPhiyega
2012-10-18 12:02
Cape Town - UKhomishana wamaPhoyisa kuzwelonke uRiah Phiyega uphekwe ngobhojwana okokuqala ngqa ePhalamende, ngesikhathi kuthiwa akaphendule ngezimali zabakhokhi bentela ezisetshenziswa ngamaphoyisa, kubika iNewswatch.
UPhiyega uzwe ukugxekwa kokusetshenziswa kwezimali ngendlela engaqondile kanjalo nokungaqeqeshwa kwamaphoyisa ngokwanele, utshelwe ukuthi ukungaqeqeshwa kwamaphoyisa yikhona okuholela ekutheni ekugcineni amaphoyisa atholakale ethweswa amacala.
Inyuke yafika ku-R15 billion imali esetshenziselwe ukulandela amacala amaphoyisa, esabelweni zimali sangonyaka owedlule.
Ikomidi lipheke uPhiyega ngesibalo samaphoyisa aqeqeshwe ngokuphelele ukuthi angakwazi ukusebenzisa isibhamu, kwakhulunywa nangendaba yamaphoyisa alahlekelwa yizibhamu zawo.
Umbiko uthi okungenani zingu-800 izibhamu ezalahleka ngonyaka owedlule, angu-300 amaphoyisa abekwa amacala, akukakacaci noma agcina ngokuxoshwa yini njengoba kwabe kuthembise uNgqongqshe woMnyango uNathi Mthethwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Kungalunga uma sibambisana - Vavi
2013-02-08 08:17
Johannesburg - Abasebenzi ababili kwabathathu kuleli abekho ngaphansi kwenyunyana, kusho uNobhala Jikelele womfelandawonye iCongress of SA Trade Unions uZwelinzima Vavi.
"Bangu-30% kuphela abasebenzi bakuleli abangaphansi kwezinyunyana. Lokho kusho ukuthi sisahlalelwe ngumsebenzi onzima, ikakhulukazi kulabo basebenzi abangaphethwe ngendlela," kusho uVavi enkulumweni elungiselwe ukuba ayethule enkomfeni yeNational Union of Mineworkers (NUM) eGoli.
Uqhube ngokuthi umkhakha wezimayini yiwo onabasebenzi abaningi abajoyina izinyunyana, njengoba izinga limi ku-78%.
"Nokungase kube yincazelo yokuthi kungani i-Association of
Mineworkers and Construction Union ilambele kangaka ukuphuca iNUM amalungu ayo," esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kulimale 2 engozini yomgwaqo eKZN
2011-06-02 10:50
Johannesburg - Abezimo eziphuthumayo zakwa-ER24 bathi kulimale kabi umshayeli wesithuthuthu nomuntu obehamba ngezinyawo ngesikhathi eshayiswa yilesi sithuthuthu eMhlanga ngoLwesine.
"Lesi sithuthuthu besihamba kuM41 sibheke ePhoenix namhlanje ekuseni ngesikhathi sishayisa umuntu obegijima eceleni komgwaqo," kusho uDerrick Banks.
Umshayeli wesithuthuthu uphuthunyiswe esibhedlela iSt Augustine kwathi lo obehamba ngezinyawo wayiswa e-Addington Hospital.
- SAPA


text:
Kuzophepha eGoli ngamaholidi - Umasipala
2012-12-04 16:34
Johannesburg - Kwethulwe izinhlelo zokuqinisekisa ukuphepha edolobheni laseGoli, njengoba kuza isikhathi samaholidi kaKhisimusi, kusho uMasipala waseGoli ngoLwesibili.
"Lona ngunyaka esizimisele ngawo ukuthi kube ngunyaka onokuphepha. Kubalulekile ukuthi umphakathi ube yingxenye yalolu hlelo," kusho isitatimende sikamasipala.
Abahlali baseGoli bayalwe ukuthi basebenzisane namaphoyisa kanye nezinhlaka zezokuthula ezikhona.
"Inhloso enkulu wukuthi kuqwashiswe umphakathi, uphinde ufundiswe ukusebenzisana nezikhulu ekuzameni ukuletha ukuthula."
Umasipala uveze ukuthi uzobhekisisa izinhlelo zokuphepha emgwaqeni, izinhlelo zokuhanjiswa kwamanzi, ukuphepha kwabahamba ngezinyawo kanjalo nezinhlelo zokugwema ubugebengu.
Isitatimende siqhubeke sathi abantu abahlala edolobheni abazohambela kwezinye izindawo, nabo bayayalwa ukuthi bafike bakhombise ukufundiseka, baziphathe kahle.
Amaphoyisa omgwaqo kuthiwe nawo azotshwala kuzo zonke izindawo edolobheni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Usizi kowebelwe usana esayochamaComment on this story
LUNGI LANGA
ISOSIZINI intombazane yaseNdwedwe Ogonothini entshontshelwe usana ngowesifazane ebeyizitshela ukuthi uyayidabukela kanti uyishaya ngemfe iphindiwe.
UNolwazi Gumede (17) uthi ayamphelela amathemba okuthi usazophinde aluthole usana lwakhe oluzalwe ekuqaleni kwenyanga lwebiwa ngempelasonto edlule.
Wayephuma ukuyobeletha esibhedlela Osindisweni egoduka eya ekhaya ngesikhathi efica owesifazane erenki yamatekisi, eVerulam owacela ukumbambela ingane esangena endlini encane.
“Ngaphuma esibhedlela ngagibela itekisi eya eVerulam okuyilapho engangizothatha khona ibhasi eliya ekhaya. Ngase ngidinga ukusebenzisa indlu yangasese ngokushesha. Bengizitshela ukuthi ngizozingenela nayo ingane nezimpahla kodwa omunye umama obehleli ebhentshini uthe ngeke ngingene nengane ethoyilethi. Ngendlela abezwakala engidabukela ngayo ngivele ngabona ukuthi angimnike ingane angibambele ngoba wachaza nokuthi ingane isencane kakhulu ukuthi ngingangena nayo,” kuchaza uNolwazi.
Le ntokazi esencane ithe yayingazitsheli ukuthi umama angashaya achithe nengane yakhe.
Uthe wayevule ngisho umnyango ngesikhathi esebenzisa indlu encane ngoba efuna ukuqikelela ukuthi ingane yakhe ayiyi ndawo kodwa isikhashana nje ephendukile ukushaya ithoyilethi kwaba wukunyamalala kowesifazane nosana lwakhe obelunesonto.
Ebuzwa ukuthi yini eyadala ukuthi agoduke nengane ehamba yedwa esephuma esibhedlela uthe unina wayezomlanda kepha ubaba wengane yakhe wathi uzomlanda yena.
“Ngibe sengitshela umama ukuthi akakhululeke ubaba wengane uzongilanda esibhedlela. Kuthe uma ngibona ubaba wengane engafiki ekuseni ngamshayela ucingo wangitshela ukuthi akasenayo imali. Ngitshele umama ukuthi akakhululeke ngizozibuyela ngoba kukude ekhaya ukuthi angaqala phansi angilande,” kusho uNolwazi.
Uthe yize onesi babengathandi ukumdedela wakhuluma nabo wabachazela ukuthi kukude kubo nabo bagcina bevumile ukumdedela.
Okhulumela amaphoyisa KwaZulu-Natal, uCol Jay Naicker, ukuqinisekisile ukuthi amaphoyisa aphenya icala lokuthumba emuva kokuduka kwale ngane.
Uthe bekungakabanjwa muntu mayelana nokwebiwa kwale ngane.
UNaicker unxuse obazali ukuthi banganiki abantu abangabazi izingane zabo. Lesi sehlakalo ngesinye esezandile zokwebiwa kwezingane ngabantu abasuke bezishaya abasizayo komama bazo maqede bashaye bachithe nazo.
Enye ingane yaseZimbokodweni eyebiwa kunina eThekwini yaze yatholakala oLundi ngosizo lweSolezwe ngasekuqaleni konyaka odlule.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
WASHINGTON DC—
Umanisipala wakoBulawayo uthi ukuvalwa kwamanzi kulelidolobho kuzaqhubeka ngoba amadamu elokhu engakagcwali lanxa izulu selike lana.
Izakhamizi esezilesikhathi eside zithwaliswe amagabha avuzayo, zithi bezikhangelele ukuthi ngalesisikhathi ukuvalwa kwamanzi kubesekumisiwe njengoba kuyisikhathi sezulu.
Kodwa umanisipala uthi malutshwana kakhulu amanzi asengene emadamu. Ngalokho uthi uzaqhubeka evala amanzi okwensuku ezine ngeviki.
Le yimbiko engemukelwa kuhle yinhlanganiso yezakhamizi iBulawayo Progressive Residents Association (BPRA).
IStudio 7 ixhume isiphathamandla salinhlanganiso esibona ngenhlelo zamanzi uMnu Anglisote Sibanda yena othe umanisipala ukhanya engazimiselanga ukulungisisa udaba lwamanzi.
Ingxoxo LoMnu Anglistone Sibanda


text:
Kume ukubhalisa besola uthishanhlokoComment on this story
SIMPHIWE NGUBANE noZANELE MTHEMBU
KUPHAZAMISEKE ukubhaliswa kwabafundi esikoleni iMagabheni Junior Primary ngesikhathi othisha nabazali bevuka umbhejazana befuna ukushaya ibamba likathishanhloko abalisola ngokuba ngundlovukayiphikiswa.
Bekushube isimo kwaze kwalamula ukufika kwamaphoyisa izolo emini ngesikhathi othisha abebeqhinqe ngaphandle kwamagceke esikole befuna uthishanhloko ukuthi aphumele ngaphandle kwesikole ngenhloso yokumtitinya.
Okunye abasola ngakho uthishanhloko ukuphatha ngendlela engagculisi, ukuzenzela umathanda ngempahla yesikole nokungafundisi njengoba esolwa ngokuzitetemukela nesoka lakhe elincane.
Omunye wothisha okhulume naleli phephandaba wangathanda kudalulwe igama lakhe, usole lo thishanhloko ngokuthakatha ethi lesi sikhundla akusona wasithola kungafanele.
Uthe kudliwa imali yesikole bume, ukudla okumele ngabe kunikwa abafundi abaswele kuyiswa kubo kathishanhloko.
“Zolo lokhu ushintshe isheke lika-R15 000 esasiphiwe lona yinkampani ezimele ukuba sithenge izidingongqangi zesikole kodwa wavele wakhithiza izimpahla negilosa yakwakhe ngalo. Izingane ziyahayiza esikoleni ezinye ziyazichamela kodwa uvele azishaye athi zibulala impahla yesikole uma zimbikela kanti uyazi ukuthi otikoloshe bakhe abaphendula izingane izinyemfu,” kusho lo thisha.
Othisha baveze incwadi abathe bayithole kumuntu osondelene nothishanhloko enemiyalelo yenyanga ngothisha okumele bayiswe kwagoqanyawo.
Bonke othisha abangu-15 balesi sikole esiqala kwa-grade R siphele ku-grade 4 bebengafuni ukubeka unyawo esangweni lesikole bethi kukhona izinto ezigqitshiwe.
USihlalo wesigungu esilawula isikole uMnuz Simphiwe Mkhize, uthe bebengawathatheli phezulu lamahlebezi abeshiwo yizingane nabazali ngoba bekungenabufakazi.
Uthe ube nomhlangano onzima abazali bebika usizi abafundi balesi sikole ababhekene nalo ngenxa yemimoya emibi okuthiwa ikulesi sikole.
“Asazi ukuthi yini eyenze kwaba nalo mbhikisho ngoba sivale izikole ngonyaka odlule izinto zihamba kahle. Beziba khona izinkinga kodwa sikwazi ukukhuluma ngazo sizixazulule kodwa le ibukeka ibucayi. Yingakho sibize inyunyana yothisha naboMnyango wezeMfundo ukuthi bangenelele ngoba isimo asisihle esikoleni,” kusho uMkhize.
Uthishanhloko uNksz Lungile Mkhize, obebukeka ethukile ngesikhathi ezihlalele yedwa ehhovisi lakhe, unqabile ukuphawula ngezinsolo ezibhekiswe kuyena wathi akuxhunywane noMnyango ngalolu daba ngoba yena akagunyaziwe ukukhuluma nabezindaba.
Abebemele inyunyana i-SA Democratic Teachers’ Union bayalele labothisha ukuthi baqhubeke nokubhalisa abafundi bese bevulela uthishanhloko icala emaphoyiseni uma kunezinsolo ezibambekayo.
Okhulumela uMnyango wezeMfundo esifundazweni uMnuz Sihle Mlotshwa, uthe bebengazi ngalesi sigameko wabe esenxusa othisha bakulesi sikole ukuthi uma benezikhalo mabazethule emahhovisi ezeMfundo ngokushesha.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UBan uthi akungenelelwe kolwaseMali
2012-11-29 14:04
New York - uNobhala Jikelele weNhlangano yeZizwe uBan Ki-Moon usenxuse ukuba kwenziwe okuthile ngokushesha ukusiza uhulumeni waseMali kanye nabantu ekubumbeni izwe, usho kanye embikweni awudlulisele ku-UN Security Council.
Uthe indlela yokuqala okungenziwa ngayo ukugqugquzela ukubuyisana kwezombusazwe, kugcinwe ngokukhipha amasosha e-al-Qaeda azinze enyakatho.
Kwaba nodlame eMali ngoMashi kulandela ukuvukelwa koMbuso enhlokodolobha iBamako nokwadala uqhekeko kwezokuphepha. Lokho kwaholela ekubeni abauntu bamaTuareg, ababebona becindezelwe uhulumeni waseMali, bathathe ingxenye yendawo esenyakatho.
Kodwa kwathi ngemuva kwezinyanga, amavukelambuso nawo akhishwa kule ndawo ekhishwa yiqembu lama-Islam elidlelana ne-al-Qaeda, okumanje selifake imithetho eqinile yeShariah kule ndawo.
"Indawo esenyakatho neMali isengcupheni yokuba ibe yisidleke sabashokobezi," kusho uBan embikweni wakhe odluliselwe ku-UN Security Council ntambama ngoLwesithathu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AP


text:
UParker uchazekile ngokudlala kwamaTuks
2012-12-14 10:00
Johannesburg - Umgadli weKaizer Chiefs uBernard Parker uthi umdlalo wabo ne-University of Pretoria eFNB Stadium ngoMgqibelo uzoba ngomnandi kakhulu ngenxa yakubonile kuPSL kule sizini.
UParker uthi uchazeke kakhulu ngendlela AmaTuks adlala ngayo.
“Bengilokhu ngibabuka, badlala kahle kakhulu kanti abasabi ukuzibonakalisa enkundleni. Ngilindele umdlalo omnandi," esho etshela iKickOff.com.
IChiefs, ihola amaqembu ohlwini lweligi ngamaphuzu angu-31 emidlalweni engu-14 yeligi,.
“Njengoba ebelokhu esho umqeqeshi uStuart Baxter, ukudlala kahle emuva yikho okukuwinisa imidlalo kanjalo nokuhlasela ngendlela efanele. Kubalulekile ukuthi singadedeli magoli," kuqhuba uParker.
UParker uhamba phambili ngamagoli benoLehlohonolo Majoro – ngamagoli ayisishiyagalombili kuligi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
BULAWAYO—
Inhlanganiso yomanyano wezisebenzi iZimbabwe Congress of Trade Unions ithi uhlangothi lwe National Social Security Agency kumele lwenze umsebenzi walo wokunakekela izisebenzi ngendlela. Luhlawulise amankampani afaka abaqhatshiweyo engozini yokulimala hatshi ukutshaya indiva ukungalandelwa kwemithetho elizweni.
Ukukhonona kweZCTU ngomsebenzi owenziwa yiNSSA kulandela imbiko ekhitshwe yinhlanganiso le eveza ukuthi inani labafileyo lokulimalela emsebenzini liqonge kakhulu nyakenye nxa lilinganiswa lenani leminye iminyaka phakathi kwemine edluleyo.
INSSA ithi kufe abantu abangaphezu kwekhulu – 103 kwalimala abaphezu kwenkulungwane ezinhlanu – 5 141 ngomnyaka odluleyo ka2012.
Inani leli liqonge lisuka ku nkulungwane ezedlula kancane ezine – 4 158 elalimala ngo 2011 kwafa amatshumi ayisikhombisa lanhlanu – 75.
Kubika intatheli yeStudio 7 uNothando Sibanda osipha loludaba ekoBulawayo.
Udaba luka Nothando Sibanda lwabalimalela engozini zemsebenzini


text:
Liqhubekile elavukelambuso eBloemfontein
2013-01-23 14:05
Bloemfontein - INkantolo yeMantshi yaseBloemfontein, isilalele ubufakazi bokugcina esicelweni sebheyili esifakwe ngamadoda amane asolwa ngokwakha itulo lokubulala abaholi beqembu elibusayo, ngesikhathi kubanjwe inkomfa enkulu eMangaung.
IMantshi uMziwonke Hinxa, uhlehlise ukulalelwa kwalesi sicelo.
Abasolwa uMark Trollip, Johan Prinsloo, Martin Keevy kanye noHein
Boonzaaier, basolwa ngokufuna ukubulala abaholi be-African National Congress, ababezobulawa enkomfeni yaseMangaung.
Phambilini umshushisi uShaun Abrahams, uveze ukuthi abasolwa bayingxenye yeqembu elibizwa nge "Die Slag van Mangaung" (The
Battle of Mangaung).
Iqembu leli kuthiwa laqala ukwakha itulo kusukela ngenyanga kaJanuwari ngo-2012, kwaqalwa neqembu lontamolukhuni iBoere Party, elabe lizohlukumeza abantu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
UMotlanthe ugxeke uhlelo lokuqokwa kobuholi
2012-12-03 10:03
Johannesburg - USekela Mengameli uKgalema Motlanthe uthi akazimisele ukuhola umbutho la ezokhethwa khona ngemuva kokuthi "kuhlelwe" esho ekhuluma nelinye lamaphephandaba.
"Angifuni ukuhola umbutho engiqokwe kuwo ngoko"hlelo" angifuni ukuhola abantu engingazi ukuthi bangithemba kangakanani," esho ekhuluma nephephandaba iBusiness Day.
"Uma kube "nohlelo olulandelwayo ngokuqokwa kwami", uma ngikhuluma kamnandi nabo noma ngibanika imisebenzi, angisoze ngazi ngempela noma banakho yini ukungethemba njengomholi."
Izifunda eziningi ze-African National Congress ziphakamise igama likaMengameli uJacob Zuma, ukuthi kube nguye oqhubeka nesikamengameli weqembu uma kubuywa okhethweni lwezikhundla eMangaung.
Uhlelo lokuphakanyiswa kwamagama abaholi abazovotelwa, luthe ukuphazamiseka ngesikhathi izifundazwe ezintathu zihluleka ukuhlangabezana nomnqamulajuqu wokuphakamisa amagama, obungoLwesihlanu.
"Njengoba nje kuzwakala imvunge abanye bethi, 'ungalungeneli ukhetho, 'ungakwenzi ukuthi nokuthi' - konke lokho kubonisa ukwehla kwelukuluku ngokhetho. Ukhetho lwangaphakathi enhlanganweni yilo olukhulisa inhlangano - lokho kwenzeka kuphela uma abantu bekwamukela lokho futhi bekuqonda," kusho uMotlanthe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Umndeni unikwe isidumbu ekungesiso esawo
2013-02-01 12:00
Cape Town - Ithuke kwaphela nasozwaneni indoda yaseKapa, ethe ivula ibhokisi ebikholwa wukuthi linonkosikazi wayo, yanqwamana nomuntu engamazi nakwamadala amajuda, kusho umbiko ngoLwesihlanu.
"Ngivule ibhokisi likankosikazi, ngavele ngabona ukuthi kukhona okungahambi kahle. Kuze indodakazi yami yathi: Akusiye umama lona," kusho uMichael Galant, etshela iphephandaba iDaily
Voice.
UMagdalene Galant, 58, washona ngoMgqibelo, ngemuva kokuhlaselwa yisifo senhliziyo.
Indodakazi kamufi uLeota Lakay, utshele iphephandaba wathi abenkampani yabangcwabi abakwazanga ukubachazela ukuthi ziphambane kanjani izidumbu, uthi baqale bazama ukumtshela ukuthi balethe isidumbu ekuyisona sona.
Umndeni wakwaGalant ugcine unikwe isidumbu sawo, kanti inkampani ithembise ukwelekelela ekugcwabeni umama wekhaya.
Umbiko wephephandaba uthi inkampani isixolisile.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Ngeke ube lula owethu neSwallows - Baxter
2012-11-19 12:04
Johannesburg - IKaizer Chiefs eqhwakele phezulu ohlwini lweligi kuzodingeka idlale ngokukhulu ukuzimisela uma isibhekene nezimbangi zayo zaseSoweto iMoroka Swallows koweligi ngoLwesibili, ngokusho komqeqeshi waMakhosi uStuart Baxter.
IChiefs izosingatha iziNyoni eFNB Stadium emdlalweni okuzobe kungowokuqala phakathi kwala maqembu kule sizini-- kanti uBaxter ukholelwa ukuthi iSwallows ingathwesa ezakhe ubunzima.
"Umdlalo onzima. Ngicabanga ukuthi iMoroka Swallows iyiqembu elihle elithembisayo, inabadlali abanohlonze," kusho uBaxter ngaphambi komdlalo wabo ozoba ngoLwesibili.
"Kwesinye isikhathi abadlali njengokulindelekile kodwa bayiqembu elithembisayo elingakwazi ukushaya kwasani kuPSL."
IChiefs izihambela yodwa njengoba emidlalweni eyishumi isanqobe eyisikhombisa futhi ayikahlulwa, kodwa uBaxter uthi ezakhe zisangenza kangcono kunalokhu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuqokwe undunakulu eCAR
2013-01-17 16:22
Bangui - Ummeli weqembu eliphikisayo eCentral African Republic uNicolas Tiangaye, useqokwe njengoNdunankulu wezwe omusha, kusho uMengameli wezwe uFrancois Bozize.
UBozize wethule lombiko phambi kwabezindaba enhlokodolobha iBangui.
"Kuzoqokwa uNicolas Tiangaye, uTiangaye uyawufuna lo msebenzi. Simufisela inhlanhla," kusho uBozize ngaphambi kokusayinwa kwesivumelwano.
Isivumelwano sithathwe yiqembu elibusayo, amavukela mbuso eSeleka kanye neqembu eliphikisayo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kuboshwe abakhwabanisela imishwalense eKZN
2013-02-04 14:04
Durban - Kuboshwe abalisa abane eThekwini ngezinsolo zokukhwabanisela inkampani yomshwalense imali engango-R3 million, kusho amaphoyisa aKwaZulu-Natal ngoMsombuluko.
La balisa abasebenza emakhazeni asendaweni, baboshwe ngoMgqibelo.
Basolwa ngokubhalisela uThemba Nene umshwalense wokushona (ilife insurance) ekubeni uThemba wangcwatshwa ngumndeni wakhe ngoMashi 2011, kanti futhi la balisa babhalisa le mishwalense ezinkampanini ezimbili, kusho isikhulumi samaphoysa uCaptain Thulani Zwane.
Inkampane yokuqala yawukhokha u-R3 million ngonyaka odlule. Kanti imali yomshwalense wesibili yona bebengakayitholi.
Amaphoyisa athola ukuthi umndeni kaNene awukwazanga ukwenza isitifiketi sokushona kukaThemba ngemuva kokuba abasemakhazeni bebatshele ukuthi umazisi wakhe waduka.
Abasemakhazeni bathembisa umndeni ngokuthi uma sebewutholile umazisi kaThemba bazobe sebebhalisela ukuthola isitifikeni sokufa.
"NgoJanuwari 24 kulo nyaka, umndeni kaNene wavakashelwa umsebenzi wasemakhazeni owabatshela ukuthi sebewutholile umazisi nokuthi sekwenziwa isitifiketi sokufa,” kusho uZwane.
Umsebenzi, ngosuku olulandelayo, wabe esefika futhi esezoletha isitifiketi sokufa.
"Sasingahambi ke sodwa isitifiketi sokufa, sasihambisana no-R15 000 owawuzonikwa umndeni. Wabatshela ukuthi emakhazeni bayababonga ngokubabekezelela kwabo selokhu kwashona uThemba."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ugcine esemisiwe owamaHawksComment on this story
SIMPHIWE NDWANDWE
neSAPA
UGCINE emisiwe emsebenzini izolo okhulumela uphiko oluzimele lwabaphenyi ngaphansi kwe-SAPS ama-Hawks, uMcIntosh Polela kulandela ukuphawula kwakhe enkundleni yezokuxhumana i-Twitter ngendlela eyachazwa ngokuthi ikhombisa ukudelela umculi uMolemo “Jub Jub” Maarohanye futhi ibukela phansi isikhundla asiphethe.
Umiswe izolo kodwa abaphathi bamaphoyisa behlulekile ukuchaza ukuthi umisweleni.
UBrigadier Phuti Setati, wamaHawks, uthe lolu daba ngolwangaphakathi ngakho ngeke baze badedele iminininmgwane eminingi.
Walile futhi ukuphawula ngombiko ophume ephephandabeni laseGoli, iBeeld, elibhale ukuthi ukumiswa kukaPolela kuqondene ngqo nomlayezo weTwitter lapho ayehlekisa ngomculi uJub Jub ngemuva kokulahlwa ngamacala okubulala.
Ngesikhathi Isolezwe lithinta uPolela izolo ntambama ubuze intatheli ukuthi emsebenzini wayo ziyakhulunywa yini izinto zangaphakathi nabantu bangaphandle.
Ngesikhathi etshelwa ukuthi ukumiswa kwakhe kuyadinga ukwaziwa wumphakathi ngenxa yokuthi usebenzela isikhungo sikahulumeni, uvele wavalelisa isigubhukane maqede wavala ucingo engacacisanga ukuthi kanti ngempela yini lena eyenze wamiswa.
UPolela wabhala kwi-Twitter ngemuva kokuphuma kwesigwebo lapho ayebika khona ukuthi uJub Jub uzoqeda ubusuku bakhe bokuqala ejele, wenqatshelwe ibheyili ngemuva kokulahlwa ngamacala okubulala, ukuzama ukubulala nokushayela edle izidakamizwa.
Ngemuva kwesikhashana uPolela wabuye waqubuka futhi kwiTwitter lapho wabhala wathi: “Ngethemba ukuthi abalandeli bakaJub Jub bamnikeze ujeke kaVaselina ukuze awuphathe ejele.”
Wabuye waxolisa uPolela ngokubhala lokhu kwiTwitter wathi ubezikhulumela nje engaqondile ukuhlukumeza abathile. Ngemuva kwezinsuku ezimbalwa kwabuye kwaqubuka abakwa-Nando’s ngesikhangiso sabo lapho babesebenzisa okwashiwo nguPolela ukudayisa imikhiqizo yabo.
UPolela waqashwa ngemuva kokuhlala isikhashana engasebenzi kulandela ukuphuma kwakhe kwa-SABC kanti phambilini wayesebenza e-eNews osekuyi-eNCA esakazela namazwe angaphandle.
Usanda kubhala incwadi egeqa amagula ngempilo yakhe noyise ethi My Father My Monster.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Bashe bangqongqa engozini ePitoli
2011-09-29 10:44
Johannesburg - Abezimo eziphuthumayo bathi kushone abantu ababili ngesikhathi imoto abebehamba ngayo ishayisana nenye emgaqweni uR21 ongenela eKempton Park, ePitoli.
Okhulumela abakwaNetcare 911 uJeffrey Wicks uthe le ngozi yenzeke ngasebhulohweni iNellmapius Drive ngezithuba zawo-07:00.
"Abezimo eziphuthumayo bafike endaweni yesehlakalo bathola imoto ivutha amalangabi. Ababili abebekuyona bashe bangqongqa."
Kusazokwenziwa uphenyo lokuthi bebengekho yini abanye abebekule moto.
Umshayeli wenye imoto uthole imihuzukwana.
Amaphoyisa ayaphenya ngale ngozi.
– Landela IzindabaNews24 kuTwitter (@IzindabaNews24).
- SAPA


text:
Kuboshelwe izinkakha ekhonsathini kaSollyComment on this story
MBALI KHANYILE
IZINKAKHA zomculo wokholo zizojabulisa abalandeli bazo ekhonsathini kaSolly Mahlangu ezobe iseDurban City Hall, eThekwini namhlanje.
Phakathi kwabaculi abazoshiyelana inkundla kule khonsathi ebizwa ngokuthi yiWahamba Nathi Tour nekuzobe kungeyokuqala, kubalwa uSolly Mahlangu ozodedela amanoni ezingoma zakhe ezihlanyisa abalandeli bomculo wokholo, uSfiso Ncwane, Kholeka Dubula, Abanqobi, Thobekile nabanye.
USolly uthe abalandeli bakhe abazobe beyingxenye yale khonsathi bazophuma bebusisekile njengoba ezoqhulula amanoni ezingoma zakhe ezihlanyisa izihlwele njalo uma enandisa emcimbini eyahlukene.
“Phakathi kokunye okuyobe kwenzeka kulo mcimbi ngaphandle kokunandisa ngomculo, kuzoba nezinkulumo ezakhayo kwazise sekuyinyanga yabantu abasha. Intsha ezobe ihambele le khonsathi izophuma isuthi ukudla komphefumulo njengoba izothola ithuba lokudumisa kanjalo nokwelulekwa ngempilo,” kuchaza lo mculi, ozobe ehamba nebhendi yakhe kule khonsathi.
Uthe phakathi kwabantu abazobe bethula izinkulumo ezakhayo kubalwa uMfundisi uSthembiso Zondo noBishop Thanda Zulu.
Amathikithi okungena kule khonsathi ozoqala ngo-6 ntambama abiza u-R100 kuya ku-R150. AwamaVIP atholakala ngo-R200 emaComputicket.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UMbeki usephenduke intandokazi ye-ANCYL
2012-01-11 07:18
Johannesburg - Uphiko lwentsha ye-ANC lifuna lowo owayengumengameli kuleli uThabo Mbeki abe nezwi aphinde azwakalise imibono yakhe ngezombusazwe nezomnotho kuleli, kubika iThe Times.
Ekhuluma kuSAfm ngoLwesibili, lowo ongumholi we-ANCYL osamisiwe uJulius Malema uthe bazocela ukuba nomhlangano noMbeki ngenhloso yokumnxusa ukuba angashabalali emehlweni abantu.
Okhulumela lolu phiko uFloyd Shivambu uthe: "Okwamanje uhlomulisa amanye amazwe angaphandle. Sesifuna ukumuzwa ekhuluma ngezindaba ezithinta izwe lakithi."
Kuke kwaba nemibiko ngaphambilini yokuthi i-ANCYL yacela ukuhlangano noMbeki, kodwa uMbeki wathi mayicele ebuholini be-ANC kuqala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Umlando benyuka intabaComment on this story
THOKOZANI NDLOVU
LUQALILE uhambo lokunyuka intaba engcwele iNhlangakazi eseNdwedwe kwamalungu ebandla lamaNazaretha njengoba uhlangothi lwasekuPhakameni lutheleke ngabo-5 ekuseni izolo kuyona.
AbasekuPhakameni bazohlala kule ntaba baze badilike ngoMsombuluko.
Bazobe bededela uhlangothi lwaseThembezinhle oluzobe luqala kulo nyaka ukunyuka intaba selokhu uhlangothi lwaseBuhleni lwahlukana ngemuva kokukhothama kweNkosi Mbusi Vimbeni Shembe, uThingolwenkosazana.
Unobhala wasekuPhakameni, uMnuz Edward Ximba, uthe kuqopheke umlando njengoba belubhade phansi besuka ekuPhakameni baze bafika entabeni bengazange balale nhlobo.
“Bekungokokuqala sinyuka intaba ngezinyawo njengoba besihamba ngezimoto phambilini. Inkinga ukuthi besiba nezinsuku ezincane ebesinikwa zona sisentabeni nobekusiphoqa ukuthi sisheshe sifike kuyona. Ngonyaka odlule sisitholile isikhathi njengoba sakwazi ukuhlala amasonto amabili, okwenza singanyuki ngezinyawo ukuthi lalishisa kakhulu,” kusho uXimba.
Uthe bahambe ubusuku nemini njengoba bebengazimisele ngokulala endleleni. Ngokusho kwakhe bebephumula ihora elilodwa uma bebona ukuthi sebekhathele baphinde baqhubeke. EkuPhakameni uthe basuke ngo-5 ekuseni ngoLwesithathu njengoba befike entabeni ngo-5 ekuseni izolo.
Ezokuphepha uXimba uthe ziqinile kakhulu njengoba bephelezelwa ngamaphoyisa.
Nyakenye kubikwe isigameko sokudutshulwa kwelinye ilungu laseBuhleni kuleli bandla elangena ngephutha emalungwini asekuPhakameni ngesikhathi esentabeni.
Ngaleso sikhathi izinkumbi zamalungu aseBuhleni zazivaleleke eHomisi ebhekene nentaba iNhlangakazi.
Amaphoyisa ayewanqabela ukuthi adlule esabela udungunyane olwalungaqubuka uma ehlangana nawasekuPhakameni.
NgoMsombuluko uhambo lwasentabeni luzoqalwa ngabaseThembezinhle abazodilika ngomhla ka-15 badedele abaseGinyezinye abazonyuka ngomhla ka 15-22.
Kuzogcina abaseBuhleni okulindeleke ukuthi banyuke ngomhla ka-22 baze babuye ngomhla ka-2 Febhuwari.
Ukushintshana kwalezi zinhlangothi ngokunyuka intaba kulandela isikhalo samakhosi akhele intaba ngomsindo odalwa ngamalungu aleli bandla uma enyuka kanyekanye njengoba engazwani.
Phambilini kuke kwaba nezigameko zokudubulana kwamalungu aleli bandla esentabeni.
Okunye okuke kwavela ukuthi amalungu aseBuhleni acele izinsuku zokunyuka intaba kwawaseGinyezinye ukuze abe nesikhathi esanele entabeni ngenxa yobuningi bawo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ayibonwa eyeVodacom nonyakaComment on this story
LUNGILE MAJOKA
IMENENJA yeKaizer Chiefs uBobby Motaung ayikhathazekile ngokuhoxiswa kweVodacom Challenge yalo nyaka njengoba sekuvelile ukuthi ngeke ube khona lo mqhudelwano odlalwa yizinkunzi zaseSoweto namaqembu asuke emenyiwe angaphandle kwelakuleli.
Yize abakwaSAIL okuyinkampani ephethe umqhudelwano bethe akukho abazokutshela abezindaba ngalo mqhudelwano kodwa amaqembu akuleli athintekayo izolo akuvumile ukuthi asetsheliwe ukuthi ngeke ube khona.
Kuzoba ngokokuqala eminyakeni engu-13 ingabi khona iVodacom Challenge. Lo mqhudelwano unikeza iChiefs nezimbangi zayo i-Orlando Pirates ithuba lokuvivinya abadlali ngaphambi kokuqala kwesizini entsha. Abalandeli bala maqembu bebehlezi bewulangazelele lo mqhudelwano ukubona ukuthi amaqembu abo athenge kanjani.
“Engikwaziyo wukuthi iVodacom Challenge ngeke idlale kulo nyaka. Anginayo imininingwane, iSAIL iyona ezokhipha isitatimende esinemininingwane ngezizathu zokuhoxiswa komqhudelwano,” kusho uMotaung.
Ebuzwa ukuthi ngabe lezi zindaba ngeke yini zidunge izinhlelo zomqeqeshi uStuart Baxter zokulungiselela isizini entsha uthe: “Thina njengabantu abathintekayo siyaziqonda izizathu zokungabi khona komqhudelwano. Ngeke siphazamiseke ngoba sinazo ezinye izinhlelo.”
Okhulumela iPirates, uMickey Modisane, naye ukuqinisekisile ukuthi abalandeli bazoyizwa ngendaba iVodacom Challenge kulo nyaka.
“Akukho esisakutholile okubhalwe phansi okubeka izizathu ngokuhoxa kwayo kodwa sesazisiwe ukuthi ayikho. ISAIL iyona engabeka izizathu ezinqala ngokuhoxiswa kwayo,” usho kanje.
Uthe lo mqhudelwano ubuyingxenye enkulu yamalungiselelo amaqembu ukuzihlola ngaphambi kwesizini entsha.
Uthe: “Ayikho into esingayenza, kufanele silandele imigomo kodwa abalandeli bethu abangakhathezeki ngoba bazokwazi ukubona izihlabani zabo kuCarling Black Label Cup (ngoJulayi 28) futhi kukhona eminye imidlalo esizama ukuyihlanganisa.”
Izolo umqondisi wakwaSAIL, uJabu Mathibela, ubesamile ekutheni akukho abazokusho, bazokhipha isitatimende uma sebekulungele ukwenza njalo.
Yize uMathibela engafuni ukukhuluma kodwa iphephandaba elinguzakwabo kwaleli, iThe Mercury, ngesonto eledlule libike ukuthi iTheku lihoxile ukusingatha lo mqhudelwano obuzolidla u-R3.5 million.
Isizathu esivelile wukuthi iNewcastle United edlala ku-English Premiership neTP Mazembe yaseDR Congo abasayinanga izivumelwano ngesikhathi.
AbakwaVodacom nabo bakhomba iSAIL ukuthi iyona ezocacisa konke.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Zimkhalele owesifazane ngokubulala umyeni
2012-11-13 14:02
Johannesburg - Kuboshwe owesifazane ngemuva kokutholakala kwesidumbu sendoda, 46, okukholakala ukuthi ngesomyeni wakhe, eLenasia, eningizimu neGoli, kusho amaphoyisa aseGauteng.
UWarrant Officer Kay Makhubela uthe amaphoyisa alunywe indlebe ngoMsombuluko ebusuku ngokuthi lo wesifazane, 47, nomakhelwane bakhe babulale bagqiba le ndoda ngo-Okthoba 7.
"Amaphoyisa alandele umkhondo kwaze kuba lo wesifazane uyavuma watshengisa amaphoyisa lapho egqibe khona umyeni wakhe. Kube sekutholakala isidumbu sayiswa emakhazeni kahulumeni."
Kuphinde kwaboshwa amadoda, aneminyaka engu-23 no-36, nabesifazane abaneminyaka engu-29 no-34 ubudala.
Imbangela yalokhu kubulala ayikaziwa.
Abasolwa kulindeleke ukuthi bavele eNkantolo yeMantshi eProtea kungekudala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
'Isangoma sibhubhudla umndeni wami'
2012-12-12 14:02
Johannesburg - Uthi uselala obenyoni owesilisa othi abafowabo bashona ngendlela engaqondakali, kanti manje u-Innocent Ndima uyasaba ukuthi naye angase afe.
UNdima, 35, uthi isangoma esinenhlizyo embi senza abafowabo imikhovu, kanti siyabasebenzisa ekutheni basebenzele sona.
UNdima, 35, wase-Ennerdale,
eningizimu neGoli, utshele iDaily Sun ukuthi lo wesifazane usanda kuba yisangoma, kanti ufuna ukumbulala ukuze adlondlobalise ibhizinisi lakhe.
“Abafowethu bashona ngendlela engacaci kuze kube yimanje, manje sengisele ngedwa. Ngiyasaba ukuthi nami ngingase ngife," eqhuba.
U-Innocent
uthi umfowabo omdala uThabane wadutshulwa washona ngoJanuwari 2010 kwathi uKonke, wabulawa yisifo esasibukeka njengesokuwa kanti uSenzo yena wabulawa yisifuba ngonyaka odlule.
Uthi ngemuva kokushona kukaSenzo naye useqale uphupha kabi kanti kunezinto ezenzekayo angaziqondi.
Leli phephandaba libe nengxoxo nalesi sangoma esibe sesiyaziphebeza lezi zinsolo.
Sithe sikhathazekile ngoNdima.
Isangoma sikhala ngokusongwelwa nguNdima, nothumela imiyalezo yokuthi uzosibulala, asichaphe nangezinhlamba.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Thola
ezinye izindaba zeDaily Sun kumakhalekhukhwini wakho
- Thola
izindaba zeDaily Sun kuFacebook
- Daily Sun


text:
Akatholakali umshayeli owanyamalalaComment on this story
SIMPHIWE NGUBANE noNOKUBONGWA PHENYANE
USADUNGUZA ebumnyameni umndeni womshayeli wetekisi ongowesifazane onyamalale ngoDisemba netekisi eyayilayishe abagibeli isuka eThekwini ilibangise eMandeni.
Ushicilelo leSolezwe langoJanuwari 30 nonyaka lubike ngokunyamalala kukaNksz Noma Dladla (39) okuze kube yimanje umndeni wakhe usumbheke emakhazeni nasezibhedlela awumtholi.
Umnikazi wetekisi, uMnuz Gqokinsimbi Ngubane, wazifikela mathupha emahhovisi aleli phephandaba ezobika ngale mbedumehlwana ayethi imphithanisela ngekhanda.
Ohlobene noNksz Dladla, okunguNksz Zama Dladla ubesesiteshini samaphoyisa iDurban Central izolo ezobika ngokunyamalala kukamamncane wakhe athe sebemthungathe kuzo zonke izindawo abekhonjwa kuzona kodwa lutho ukumthola. Ubephelezelwa yisoka elidala likaNksz Dladla nomngani.
“Siyakholelwa wukuthi usaphila umama wethu lapho ekhona ngakho sicela ubuye unembeza kubantu ngokuthi basibuyisele yena. Noma ngabe sewabulawa sicela okungenani basitshele lapho isidumbu sakhe sikhona ukuze sibone ithambo lakhe silingcwabe ngoba abehli ubuthongo kusuka mhlazane enyamalala,” kusho uZama obesuka ePort Shepstone.
Umngani kalo somatekisi ongathandanga negama lakhe esabela ukuphepha kwakhe, utshele Isolezwe ukuthi ugcine ukukhuluma noNksz Dladla ngoDisemba 22 emcela ukuthi amwashele izingubo zokugqoka. Uthi ngaleso sikhathi watshelwa ngumshayeli wetekisisi ukuthi useseMvoti endleleni ubuyela eThekwini.
“Ngamlinda ubusuku bonke ngaze ngagoduka engafiki. Ngakusasa ucingo lwase lukhala lungabanjwa muntu, ekugcineni lwaphendulwa yindoda eyazibiza ngoMandla ikhuluma ulimi lwesiZulu olungaqondile eyathi isebenza noNoma erenki yamatekisi engayichazanga. Yabuye yajika inkulumo yathi iseCasino ngakho mangiphuthume emakhazeni asePinetown uma ngifuna ukubona isidumbu sikaNoma,” kuchaza umngani kasomatekisi.
Uthe bamthungatha bancama umngani wakhe okuze kube yimanje abamtholi enombolo yocingo lwakhe ayisasebenzi uma beyifonela.
Okhulumela amaphoyisa, uCaptain Khephu Ndlovu, uthe uphenyo luyaqhubeka, wanxusa nanoma ngubani ongaba nolwazi ukuthi ukuziphi izinkalo uNksz Dladla ukuba athinte uLt Colonel Zandile Sibeko enombolweni ethi: 031 325 4281/5306.
“Sivule icala lokulahleka komuntu. Sinxenxa abantu abangaba nolwazi olungaholela ekutholakaleni kwakhe ukuba banikezele ngolwazi emaphoyiseni,” kusho uNdlovu.
Khonamanjalo, sitholwe ngumfana olusa izinkomo sidindilize ehlathini isidumbu somshayeli wetekisi onyamalale ngenyanga edlule ngesikhathi ehamba ekhaya ethi uyobona inyanga kwaba wukumgcina. Isidumbu sikaMnuz Sydney Thulani Gcabashe (47) waKwaMaphumulo sitholwe sesimathambo amhlophe kunesibhamu eduze kwaso. Amaphoyisa asola ukuthi wazibulala ngaso.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuboshwe abebe amaphepha ezivivinyo e-Unisa
2012-10-31 12:30
Johannesburg - Kuboshwe amadoda ayisihlanu ngezinsolo zokuthi ebe amaphepha okuhlolwa kwabafundi e-University of SA (Unisa), ophikweni olusePitoli, kusho oKlebe ngoLwesithathu.
UCaptain Paul Ramaloko uthe la madoda, amane awo angawokudabuka eZimbabwe, aboshwe ngoLwesibili.
"Besilokhu silandela umkhondo ngamaphepha abedayiswa."
La madoda kusolakala ukuthi angabafundi amanye ayafundisa emakolishi azimele ePitoli.
La basolwa babhekene necala lokutholakala nezimpahla okusolakala ukuthi zebiwe.
Kulindeleke ukuba bavele eNkantolo yeMantshi ePitoli ngoLwesine.
Okhulumela i-Unisa uMartin Ramotshela uthe inyuvesi izophawula ngalolu aba ngokuhamba kosuku ngenxa yokuthi kusaqhubeka uphenyo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
IMpumalanga kumele ifune inyuvesi – Malema
2012-02-20 11:51
Johannesburg – Abantu baseMpumalanga kumele baqinisekise ukuthi uMengameli Jacob Zuma uyasigcina isethembiso sakhe sokuthi uzokwakha inyuvesi eNelspruit, kusho umholi we-ANCYL uJulius Malema ngempelasonto.
Ubesho kanje eBushbuckridge, eMpumalanga, nalapho ethe abaholi be-African National Congress kumele bafundiswe ukuthembeka ngabakushoyo, kubika iphephandaba iThe Times ngoMsombuluko.
"Uma kukhona umuntu owanithembisa inyuvesi kodwa wangahamba phezu kwamazwi akhe kumele lowo muntu angabi ngumngani wabantu baseMpumalanga ngoba wanithembisa amanga. Wayegaya ivoti," kusho uMalema.
"Kumanje kuza ukhetho luka-2014 kodwa lutho inyuvesi yezethembiso," esho.
Enkulumweni yakhe ebhekiswe esizweni, uZuma wathi kuzobekwa eceleni u-R300 million ukuze kwakhiwe amanyuvesi eMpumalanga naseNorthern Cape.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Umuthi obenze banolaka abavukuzi - Umbiko
2012-08-21 10:06
Johannesburg - Abavukuzi basemayini iLonmin eseMarikana,
eRustenburg, baba nolaka bavuka umbhejazana ngemuva kokuthi baphuze umuthi kakhokhovula wenyanga eyaziwayo endaweni, kusho umbiko.
“Ngemuva kokusebenzisa umuthi baba nolaka bangakhuzeka. Bebefuna impi kuphela, bebezizwa beyiziqhwaga ezingeke zahlulwa yilutho,” kusho umvukuzi uBulelani Malawana, etshela iphephandaba iDaily Dispatch.
“Umuthi ububiza inkulungwane yamarandi, ngiwunqabile ngoba angikholelwa kuwo," echaza.
Abavukuzi ababili abasinde kudutshulwa ngoLwesine batshele iphephandaba bathi bebekholwa wukuthi uma besebenzise umuthi wenyanga uNzabe, angeke inhlamvu yesibhamu ingene.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Kugqugquzelwe isiteleka samapulazi
2013-01-21 10:03
Cape Town - Abasebenzi basemapulazini kubikwa ukuthi bagqugquzelwe ukuthi baqhubeke nesiteleka kuze kube kuhlangatshezwana nezimfuno zabo zokunyuselwa amaholo.
IBuilding and Allied Workers Union of SA (Bawusa) itshele abasebenzi ngeSonto ukuthi ukubuyela kwabo emsebenzini kungase kwenze abaqashi ukuthi bangabaniki u-R150 ngosuku lo abawufunayo, kubika iCape Times.
"Sinxusa bonke abasebenzi basemapulazini ukuthi bangaphindeli emsebenzini. Kuncono sihlupheke izinsukwana ezimbalwa kunokuthi sihlupheke impilo yethu yonke," kusho uNobhala Jikelele weBawusa uNosey Pieterse e-Avian Park, ngaseWorcester.
"Sizoyinqoba maduze le mpi, kepha sicela wonke umuntu ukuba asilekelele ngoba sonke sizohlomula ekugcineni."
UPieterse uthi abalimi baya ezindaweni ezisemaphandleni manje ukuyofuna abasebenzi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Azisekho izinkinga eGauteng - Mokonyane
2012-11-30 16:50
Johannesburg - Uhulumeni waseGauteng usukwazile ukubhekana nezinkinga ohlangabezane nazo ngonyaka ka-2012, wase udlula kuzo, kusho uNdunankulu wesufundazwe uNomvula Mokonyane, ngoLwesihlanu.
"Uma sibheka emuva siyajabula uma sibona ukuthi sisuka kuphi, besikade sibhekene naziphi izingqinamba. Ezinye zazo bezinkulu zingalinganisa nenkinga kaDavide ebhekene noGoliyathi," kusho uMokonyae embikweni wakhe awethule ngaphambi kweSishayamthetho.
Undunankulu uthe isifundazwe sisebenze kangcono kakhulu, ekuhanjisweni kwentuthuko kubantu.
"Singena ehhovisi ngonyaka ka-2009, sazitshela ukuthi sizoguqula izimpilo zabantu baseGauteng. Namanje lisakhona lelo lukuluku," esho.
UMokonyane uthi uhulumeni uphumelela ngokuqonda ukuthi abhekane kanjani nezinkinga anazo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kuqubuke okunye ukulwa eGoma
2012-11-20 07:32
Accra - Kuqubuke izibhelu eGoma ngoMsombuluko, ngasemngceleni weDemocratic Republic of Congo neRwanda, ngokusho kwabazibonele kanye nabezindaba.
“Sizwe ukuqhuma kwamabhomu nezibhamu,” kusho u-Aimee Manimani wenhlangano iWorld Vision.
“Liphinde lanyuka izinga lokulwa," esho.
Ngokombiko womsakazo ozinze eKinshasa, iRadio Okapi, kube nokuqhuma kwesibhamu ngasesikhumulweni sezindiza eGoma.
Lokhu kulwa kuphakathi kwamavukelambuso eM23 nombutho wezokuvikela wezwe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa-DPA


text:
Abalimi endaweni ezitshiyeneyo zelizwe bathi lokhe bengatholi imvundiso yeAmmonium Nitrate ukuze benqabele ukutota emasimini ngenxa yezulu elina okungapheliyo.
Izakhamuzi zeBuhera esabelweni seManicaland, lezinye ezihlala eSilobela esabelweni seNkabazwe, eMatabeleland North, Mashonaland West kanye leMatabeleland South zithi zithwele nzima ngokudinga imvundiso yeAmmonium Nitrate.
Zithi imvundiso le kayitholakali eziphaleni zeGrain Marketing Board loba nje ikhona kwezinye izitolo lapho ethengiswa khona ngentengo ephezulu.
Isaka elilodwa lemvundiso libiza amadollar alitshumi lanhlanu - $15 kusiya kumadollar angamatshumi amabili - $20.
Abalimi abanengi bathi kabenelisi ukuthenga imvundiso le.UMnu. Zwelithini Gabula omunye wabalimi ababhekane lodubo lolu eGwanda esabelweni seMatabeleland South uthi kunzima ukuthola imvundiso le kwele Zimbabwe.
Ingxoxo Esiyenze LoMnu. Zwelithini Gabula
Umnu. Everson Ndlovu ingcwethi kwezokuthuthukisa inotho kazulu uthi sokumele abalimi basebenzise imvundiso yomdabuko ukwenzela ukuthi benqabele ukutota emasimini abo.
Ingxoxo Esiyenze loMnu. Everson ndlovu


text:
Uhlonziwe oshone eDe Doorns
2013-01-16 10:01
Cape Town - Owesilisa oshone ngemuva kwezinsolo zokuthi udutshulwe ngezinhlamvu zenjoloba eDe Doorns ubengeyona ingxenye yesiteleka sabasebenzi basemapulazini, kusho umbiko ngoLwesithathu.
Iphephandaba iCape Times libike ukuthi uLetsekang Thokoene, 23, ubesebenza espaza eDe Doorns, ngaphambi kokuthi adutshulwe ngoMsombuluko ngesikhathi kunesiteleka samaholo.
Umndeni wakhe ose-Eastern Cape wazisiwe ngokushona kwakhe.
Amaphoyisa aseWestern Cape athi uThokoene ushonele esibhedlela kanti i-Independent Police Investigative Directorate izophenya ngokudlula kwakhe.
Abasebenzi basemapulazini bangena esitelekeni ngonyaka odlule befuna ukunyuselwa amaholo esuka ku-R69 abe ngu-R150 ngelanga.
- Landela
IzindabaNews24 kuTwitter
- SAPA


text:
Umsindo ngombiko ngenkohlakaloComment on this story
MDU NCALANE
UMBIKO obulindwe ngamehlo abomvu ngenkohlakalo nokukhwabanisa eMkhandlwini uThukela maphakathi neKwaZulu-Natal, ukhishwe maqede wakhungathwa ngomunye umsindo wamaqembu ezombusazwe kulo Mkhandlu. IMeya yalo Mkhandlu, uDudu Mazibuko, izolo ubikele abezindaba ngokuphothulwa kwalo mbiko osuwethuliwe esigungwini esiphezulu naseMkhandlwini wonke ngeledlule. Lolu cwaningo lwajutshwa ngo-2011 wuMnyango wezokuBusa ngokuBambisana neziNdaba zobuHoli boMdabu KwaZulu-Natal, ukuba lwenziwe yinkampani ezimele iMoloi & Kirby, kulandela uxhaxha lwezinsolo zenkohlakalo ngaphakathi ezikhulwini zakulo Mkhandlu.
Okuphambili kulo mbiko yisinqumo esesidla lo Mkhandlu imali engu-R28.8 million ngonyaka sokuphakela abantu amanzi kusetshenziswa amaloli ezinkampani ezizimele nokudla ngenyanga imali engu-R2.4 million. IMeya uMazibuko ithe umbiko uveza ukuthi kuningi okungahambi kahle ngala maloli kuhlanganisa nokuthi kunezindawo abejutshwa kuzona kodwa angalubhadi.
Esitatimendeni esifundelwe abezindaba, iMeya ithe kukhona abangaphakathi kulo Mkhandlu asebeshushiswa.
“Kade silokhu sibikelwa zikhathi zonke ngokuqhubeka kombiko oveze ukuthi kunenkohlakalo nokukhwabanisa. Lolu phenyo luholele ekuboshweni kwabantu abayisihlanu, abathathu babo abangabasebenzi. Lokhu kwaphinde kwabikwa futhi nguNgqongqoshe uNomusa Dube, esiShayamthetho saKwaZulu-Natal ngesikhathi ethula inkulumo yakhe yesabelomali ngoJune 30 nonyaka,” kusho isitatimende seMeya.
Siqhube sathi, phakathi kwabathintekayo ngomunye wabaQondisi abakhulu kodwa owesule esikhundleni ngoNovemba wanyakenye kodwa osebhekene namacala obugebengu.
“Lo mbiko uveza ukuthi kunabasebenzi bangaphakathi abanezinkampani ezenza umsebenzi noMkhandlu njengokuqapha okukhokhelwa imali enkulu ngokweqile kunomsebenzi wabo. Kuyavela nokuthi ezinye izinkampani bezibamba umasipala inkunzi ngokungasebenzi kodwa zikhokhelwe,” kuchaza lesi sitatimende.
Isitatimende siqhuba sithi kunezinqumo ezithathwe wuMkhandlu emhlanganweni wango-Agasti 10, 2012, lapho wethulelwa khona lo mbiko wase unquma ukuthi phakathi kokunye, uMnyango wezokubusa ngokuBambisana nezabaHoli boMdabu noMkhandlu balandele izincomo zombiko, kuqashwe inkampani ezimele yomthetho ezolekelela uMkhandlu kulezi zincomo, kwakhiwe uhlelo lokuqhuba izincomo zombiko, uma kwenzeka kunwetshwe izinsuku kwezingu-21 zokuthatha izinyathelo kwabathintekayo.
Kwanqunywa nokuthi wonke amaqembu afuna ukubona umbiko ophelele aye kuMphathi kamasipala futhi awavumelekile ukuthi awuthathe kumbe bawuphindaphinde.
INFP, ebusa ngokubambisana ne-ANC, kulo Mkhandlu, ithi ibingazi ngalesi sithangami futhi azilona iqiniso izisombululo ezishiwo wuMazibuko.
IPhini leMeya, uMnuz Maliyakhe Shelembe, lithe phezu kokuba bebambisene ne-ANC kulo Mkhandlu kodwa bebengazi ukuthi kunesithangami sabezindaba ngalo mbiko.
“Ngiyabona iMeya ithathe ngemizwa yayo kulolu daba. Bekumele sibonisane ngawo ngaphambi kokuya kwabezindaba njengabantu ababambisene. Sesiyaphoqeka ukuba siphikisane ngoba izinto ezisho kwabezindaba zisethusile ngoba akulona iqiniso ukuthi yizinqumo ezithathwe wuMkhandlu kodwa ziqhamuka naye. Ngisho uSomlomo angangifakazela, nasemaminithini oMkhandlu alowo mhlangano akukho lokhu akushoyo. Sasingeke sazi kahle ukuthi uMkhandlu awunamali sithi akuqashwe enye inkampani ezophenya futhi kube sekuphenyiwe,” kusho uShelembe.
Ne-IFP eyiqembu eliphikisayo kulo Mkhandlu ivumelana ne-NFP.
Ithi iMeya uMazibuko ihlanekezele iqiniso ngalezi ziphakamiso ethi ngezoMkhandlu zibe zingadingidwanga emhlanganweni.
UMnuz Nhlanhla Hadebe, we-IFP, uthi sinye isisombululo esathathwa, ngesokuthi uMkhandlu uwemukele umbiko.
“Sithanda ukukubeka kucace siyi-IFP ukuthi umhlangano owawungo-Agasti 10, 2012, okwethulwa kuwona umbiko wathatha isisombululo esisodwa sokuthi uMkhandlu wemukele umbiko. Ngaphambi kokuphela komhlangano, uSomlomo wathi amakhansela afuna ukucubungula umbiko angaya ehhovisi lemenenja kamasipala ebambile,” kusho uHadebe.
Uqhube wathi bayabungabaza ubuchule babaphenyi njengoba ethi kubukeka sengathi bebeziphendlela inkontileka yomunye umsebenzi wokuqhuba izincomo zabo kulo Mkhandlu.
UHadebe uthi uMkhandlu uyehluleka wukuhambisa izidingo kubantu.
“Kusukela ngo-2011 akukho menenja kamasipala, akukho Nhloko yezaManzi, akukho Nhloko yakwaCorporate Services kusukela ngoFebhuwari 2012 kule yakamuva. Uma ubuka lezi zikhundla nobucayi bazo, asingabazi ukuthi kunyakamali u-2011/2012 ngeke siwunuke umbiko ohlanzekile,” kusho uHadebe.
IMeya uMazibuko ithi amakhansela asedlala umdlalo wepolitiki eshibhile ngoba bebekhona kulesi sithangami kodwa abangaphawula lutho futhi bangaphikisa lutho.
“Ngaphambi kokuba sihlangane nabezindaba sihlanganile namakhansela azo zonke izinhlangano ekuseni sase siya nawo kwabezindaba.
Akekho oke waphakamisa ukungenami ngalesi sitatimende ngoba ngisho kwayena uShelembe ubehlezi eduze kwami akashongo lotho,” kusho iMeya uMazibuko.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UPistorius uselangazelele ukubuyela ekuzilolongeni
2013-02-26 08:19
Johannesburg - Umsubathi u-Oscar Pistorius uhlangane namaphoyisa ngoMsombuluko ukuzodingida ngemibandela yokuqala ukuzilolonga, kusho okhulumela amajele njengoba esalinde ukuqulwa kwecala lokubulala intombi yakhe.
Lo msubathi uhlangane neziphathimandla eNkantolo yeMantshi ePitoli ngenhloso yokudingida ngemibandela yebheyili yakhe, ayithola ngoLwesihlanu sekuphele isikhathi esingaphezulu kwesonto esesitokisini.
Abashushisi bathwesa uPistorius icala lokubulala ngenhloso intombi yakhe uReeva Steenkamp ngosuku lwezithandani ecaleni elamangaza umhlaba wonke.
Lesi sihlabani sama-Olympic namaParalympic siyaliphika icala.
Ukuzilolonga kwakhe kungase kuqale ezinsukwini ezizayo, kusho okhulumela ezokuhlunyeleliswa kwezimilo uJames Smalberger, oqhube wathi indawo nesikhathi kusazodingidwa.
“Sicele umqeqeshi wakhe ukuba asihlinzeke ngohlelo lokuzilolonga. ukuze senze ngendlela.”
Lesi sihlabani esineminyaka engu-26 ubudala sidedelwe ngebheyili ka-R1 million ngesonto eledlule.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone 4 engozini yebhasi eBloemfontein
2012-12-27 09:03
Johannesburg - Kushone abantu abane ngesikhathi ibhasi ibalekela inyamazane yase iyagingqika ngaphandle kwaseBloemfontein, kusho abezimo eziphuthumayo ngoLwesine ekuseni.
"Kulimale abanye abagibeli abangu-14, okubalwa nomshayeli, abanye bathole ukwelashwa endaweni yesigameko bayiswa ePelonimi Hospital naseMediclinic Bloemfontein ukuze bayothola olunye usizo," kusho okhulumela i-ER24 uVanessa Jackson.
Uthe kufike obethunywe yinkampani yebhasi elisengozini ukuthatha imithwalo yabagibeli ukuze iyogcinwa endaweni ephephile.
Le ngozi yenzeke ngesikhathi umshayeli ezama ukuvika inyamazane ebisemgwaqeni.
Leli bhasi belilibangise eGoli, lisuka e-Eastern Cape.
- Landela
IzindabaNews24 kuTwitter
- SAPA


text:
Zimkhalele obanjwe nezibhamu nensangu
2012-08-29 07:25
Johannesburg - Kuboshwe owesilisa, 60, ngesikhathi etholakala nezikhwama ezingu-64 zensangu nezibhamu ePort St Johns, kusho amaphoyisa ase-Eastern Cape.
ULieutenant Colonel Mzukisi Fatyela uthe lo wesilisa uphinde watholakala nezinhlamvu zesibhamu ezingu-1 000.
“Sisaphenya ukuthi ngabe ubesebenza yedwa na noma bayiqeqebana,” kusho uFatyela.
Le ndoda izovela eNkantolo yeMatshi yasePort St Johns ngoLwesithathu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Indlala ibulale izingane ezine
2011-11-11 15:36
Johannesburg – Iphephandaba iSowetan ibika ukuthi indlala ibulale izingane ezine ngesikhathi bezifuna unina wazo obehambile eyofuna ukudla.
Umndeni wakwaMmupele ungcwabe uSebengu Mmupele, 9, noMmapule Mmupele, 7 ngoLwesine.
Lokho kuze emuva kwesonto elilodwa bengcwabe abanye ababili, u-Olebobeng, 6, no-Oarabetswe, 2.
Bebeyofuna uElizabeth Mmuplele, 27, ongunina ka-Olebobeng no-Oarabetswe, futhi abengu dade kaSebengu noMmapule.
Babika ukuthi u-Elizabeth ubehambele umama wakhe, uMartha Mmuplele, 46, eyozama ukuthola ukudla.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Kuboshwe isikhulu soMnyango nosomabhisinisi
2013-01-08 13:02
Johannesburg - Umnikazi webhasi waseGauteng, uboshiwe ngezinsolo ezithi ugwaze ngo-R60 000, egwazela inhloko eMnyangweni wezokuThutha, esiteshini saseDelareyville, kusho uMnyango wezokuPhepha koMphakathi eNorth West.
Umsolwa kuthiwa ubefuna kudedelwe amabhasi akhe ayisithupha, angekho sesimweni sokuba semgwaqeni, amabhasi ashaqwa ngamaphoyisa omgwaqo, kusho okhulumela uMnyango uSimon Mmope.
Isiteshi sibike lolu daba emaphoyiseni, abasolwa zase zibakhalela.
"Inhloko nosomabhizinisi baboshwe bephethe isamba esingu-R30 000," kusho uMmope
Bobabili abasolwa bazovela ngaphambi kweNkantolo yeMantshi yaseDelareyville, ngolwesithathu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Maskandi or don’tby Dave Durbach / 22.01.2010
Shwi noMtekhala first came to my attention in late 2008 when Shwi was busted with close to 200 kg of weed in his bakkie. Since then I’ve been a huge fan.
In case you haven’t been paying attention, Shwi (real name Mandla Xaba) spent a short stint in jail before being released on bail. Read all about it here. Now the duo are back with a new album. Uyob’unenhlanhla (“You would be lucky”) proves them to be far more than mere enterprising stoners. In fact there’s ample reason here why the three-time SAMA winners are Mzantsi’s top-selling maskandi act, one of the few (like Busi Mhlongo) who’ve managed to broadcast the guitar-driven traditional genre to a wider audience.
The album’s title apparently alludes to those who turn to conflict in difficult situations – they “would be lucky” to survive. It’s a plea, in other words, for people to respect others, stay out of trouble and avoid confrontation – a lesson that Shwi has learnt from experience. Those able to delve into the Zulu lyrics will find songs of personal pain and redemption. For example, ‘Ngake ngaboshwa’ covers Shwi’s trial, his time in jail, the emotional conflict at having disappointed his fans and vindicated his critics. Elsewhere, he writes losing his mother and cousin on the same day, while his partner Mtekhala (aka Rogers Magubane) sings about having his house and livestock burnt in his home in KZN.
All tracks follow a fairly similar format, without too much deviation from the golden S&M touch – spine-tingling guitar intro followed by layers of rock-solid, dance-friendly drum machine, heavy synth and accordian vibes, and smooth-as-silk vocal harmonies. To reduce the music to its individual components and common characteristics however is to miss out on the individually crafted beauty of each song. The sound never grows tired, and offers something new on every listen. The title track incorporates mbaqanga basslines and scathamiya vocals. “Sahamba lashona” (something like “it went, it sank”) has a catchy synthesizer hook that sticks like glue. The remix of the track that ends the album is a drum-heavy dub mix of the original. Other highlights include the gospel-flavoured ‘Ngizothandaza’ (“I will pray”) and the gloomy splendor of “Ngangingazi” (“I didn’t know). On a lighter note, “Vuvuzela” encourages South Africans to get behind our national team and keep blowing on that most monotonous of plastic horns.
Another major maskandi act to jump on the $occer bandwagon in the name of national pride is amaSAP, whose new album Bafana Bafana is on a similar tip. The album’s fifteen tracks follow a familiar maskandi path, proceeding at a more leisurely pace than Shwi noMtekhala’s release, with more stripped down instrumentation, though the signature guitars and smooth synths are still there. Vocals are handled by Ali Mgube, supported by a trio of backing singers, and oscillate between impassioned singing and highly charged rapping interludes,
Highlights include “Ngibakhahlela Kunje” (something like “I kick them like this”), “Uthando” (“Love”) and the uptempo “Ngiyagodola” (“I feel cold”). Unsurprisingly, the title track is an appeal for our team to pull finger and make us proud in 2010, and should prove popular come soccer time. Even at their worst, amaSAP are only a little too mellow or repetitive. They may not have quite the same polished vibe as Shwi noMtekhala, but this is still a sweet disc.
One doesn’t need to understand Zulu to enjoy these albums; these songs speak on a level that transcends ethnic target markets and racialised preconceptions. If you have any interest at all in authentic local sounds, Shwi noMthekala and amaSAP are where you need to be.
-
Bashaye into ecokeme OShwi noMtekhala ngyabavuma bahlanganise bonke abalandeli bakamaskandi
15 12
-
plz dont wear like grandfathers
4 7
-
Mina ngibhala lencwadi yami wooohh# bayoyifunda abafundile :singing.
3 2
-
Ingoma bo sahamba lashona yashwi
14 12
-
Hhayi nam bengingakezwa ngalokho Shayinja, ay nako ukufa kuyisicefe ngabona uma kuhamba iDLAMANZI bekunan ke uma kufa mina lisale IDLAMANZI, buka manje sekugcwela omatapudaka bodwa, Mjik’s, Ali, Shwi, sesibheke nina kulomculo onomona, sayitshukutsa!!! Sayitshukutsha!!! WOOSHHH!!!
2 4
-
Cha mina ngisekhona shayinja into sengaphelelwa yinto yokuchoma nokuzqhenya.Mhlampe noSomdisha intefanayo phela ngezwa ngandlebenye kuthi unsonsi wakhe usazothi ukugxila ekuzelapheni kunasemculweni.Nokho ihlobo seliyangena uzolulama:sithi ke thina idrad elide bo!
0 0
-
Niphile Njemnyama nebandla?
4 0
-
Ninjani bantu
0 1
-
yeb nkunzi usaphila
1 2
-
Cha nyanizwa bafwe2 nemfez emnyama nayo iyashaya bandla smoke nizame no saziwayo
1 5
-
I mean anoke nizame nemfez emnyama
4 1
-
Ay mina angiboni lendaba ka ali negcokama elisha ngathi babhimba bonke nje lababantu umehluko angiwuboni.khuzani ninodlubheke bafana ngishayeleni lamabhimbi amabili ningakhohlwa nenkankane elimnyama elabonywa indidane, uyoze ubemhlophe umlobo batshele celas
0 1
-
Njalo umlomo awshonephansike nkabiyam
0 0
-
kkkkkkkkk we nithin ngedcukama elisha
2 0
-
ama asap ngiyawavuma
0 5
-
Mina nje ukuthi vele nomaskandi angiwukhonzile kodwa mgqumeni nama sap kuhamba phambili
0 1
-
aw ukhonz oo alu kheli we nnkunz
0 1
-
Inkinga nina anifuni ukuvuma ukuth iCHALAHA liyinkosi yoMASKANDI, ninesifo esingalapheki umona, awbathathe mfana maan abagaxe izkhwama abambambathe zona
3 2
-
kkkkk
0 0
-
Sanbona balandeli bomculo kamaskandi.Abadinga ama CDs eynkunzi zabo amasha bengangithinta kule number-0819150112 ngabo 20:00.
Kube ngose DBN,NUF,NES,NO kanye noLundi.Abatholakalayo mabekhiphile Osaziwayo,Ndindane,Mjiks,Khuzani,Ali,Sgwebo nabanye.I CD ingu R70.
Sisonke singakuqeda ukuxhashazwa kwamaqhawe ethu.
3 0
-
oh mina bengzodinga eya mjiks manje ngse nmz
1 0
-
ew ba4weth ezibhlungu azphelili ngeqhawe lengoma yakwethu uKHWELEBHASIN
0 0
-
Sekonakeleeee again ngiwundabuzekwayo la emculwe bonke laba bazonda mina, angsaphathi lokhu okunuka umchamo shem nkosi yam akuzibekile phans nalokhu okuhonga amafinyela nakho akuyibekile phansi NALELI KHEHLANA nkosi yam nalo lifuna ukufela kimi (singing) ukhona ongakavumi ukuth umjiks uyena ophethe lana? Bathathe mfana maaan abagaxe izkhwa aboSISI BHUTI BAFUNAN EMCULWEN KAMASKANDI, UMJIK’S UYINGQWELE….
0 0
-
Siyabonga bomasikandi niqhubek nishaya igomaa
0 0
-
Mollo baf2
0 0
-
kazi nithuleleni Phuzekhemisi nawe Hhashelimhlophe ningakhuzi izimakwe zibanga ithambo elidala elingasenanyama kodwa ke aksenani.if nihluleka ziyekeni zijuluke zize ziquleke uma zithanda.
0 0
-
Ai abantu abadala abahlale phansi baphumule kuqhubeke intsha kodwa abekho abazovala iskhala sabo ikakhulukazi uShwi noMtekhala akekho oyophinde abadlule qiniso elimsulwa lelo akusiwo umbono
0 0
-
Dsd dlala ingoma uyekele omathapha udaka
0 0
-
Mhlongo uyibambe kanjalo mfowethu ngiyisuppoters lakho ngibuya ezim
0 1
-
bafwethu ngingumlandeli kamaskandi ngyanicela niyeke ukuchwensana akenihlangane nonke nibe imbumba nishaye ingoma yakithi nilandele ubaba uHhashi elimhlophe,uPhuzekhemisi kanye noMfazi omnyama.
0 1
-
ngingumlandeli kamaskandi bafowethu ngithi iyekeni lento yokuthukana nifane noShwi nomtekhala,igcokama elisha,imfezi emnyama nabanye unwele olude.
2 0
-
cha mina ngiyazi fela nga ma s.a.p.. mgube ngiyeza ngizohlaba kuwe cha uyinkabi ngempela.
1 0
-
mina ngine qembu ngilibiza amawele, ngidlala izingoma zika ali mgube, i (geza) sizishayela ushemeni la ermelo.. mgube… cha uyinkabi ngempela
0 0
-
mina ngine qembu ngilibiza amawele, ngidlala izingoma zika ali mgube, i (geza) sizishayela ushemeni la ermelo.. mgube… cha uyinkabi ngempela…mgube qubeka ushaye unongewula
0 0
-
Sizwe sakithi angyena umlandeli kamaskandi kodwa ngiyakwazi ukubona into enhle nokuzwa ingoma eshisa iykhotha. Mfez’ emnyama mfana kithi ufike washaya langfuna khona, qhubeka ubagxobe mfana. Nawe Thulasizwe mfoka Ngobese (IKHEHLA LENDAWO) qhubeka mfana ushaye ingoma bake bezwe ukuthi sikhula ngani ngapha koMpumalanga, hahahahahaaaaa wabisha.
0 0
-
bafoweth nongabon useyabona kuth niphika into eniyibonayo iNdidane iyinkosi bathathe Khuzan,,Dlubheke shaya lenkankan lakho awbatshele DSD Sondela Zanefa kkkkkkkk ay ke eka Ali angfun nokuythinta nje ysono lesiya
0 0
-
wath’asakh’uthando naw wath’asakh’umuz singakhohlisan yaz lengoma ingkhumbuz Le eyayith ngafa
1 0
-
Kulungile
0 1
-
hhheee hhhee hhheee ngisekhona njaloo kulelikhaya ngsewuyena futhi uMlandeli weGeza lakwaMgubee yazi sithiniii kulonyakaa kuGeza lakwaMgube sithi *uXamu looo uhlala emanzini kodwa akagezi unensilaaaa…Nangu uxamuui usexakekileee*
weShayinjaaa noNjemnyamaaa ngangitheni kini ngo-2010 angithi ngasho ngathi uAli isizibaa sikamaminzelaa esasungulwa ngo-2001 kubhukuda kusoona oXamu noSeleseleee ngithi ayezaaa amaSAP ngoGood ephethe uMthandeni noMthandeni uyeza ephethee iGeza lakwaMgube ngithi kuyomthatha u-6 months umfanaa ephuma engena eStudio uma efuna ukuCover kulezinsizwaaa hheee hheee Ngabeeka ninaa Shayinja noNjemnyama ukuthi nibee amaJaji woooooooooooooooooossssshiiiiiii
0 0
-
Cha bafwe2 indidane ngu jikelele usevu unyaka ngendondo futhi ku 2015 ye maz
0 1
-
Ayidle izishiyele cha ihamba yodwa imfezi uhlanya lwami phoii iyagugisa mfana wakithy cha bayeke babhede bonke bazokukhomba njemoto yamabhunu
2 0
-
Bafowethu masikhule ngomcabango omaskandi basuke bengaxabani thina balandeli sikhuluma into esingayazi ngeke usaba mnandi uma kungekho ukuchofana usomnandi uqinisile uma ethi impi yabanculi into endala masikhule ekekho unculi engathi angimthandi.soMnandi,Ndidane.CHALAHA.SHWI….,MFEZI.KHUZANI.BANING.NGEKE NGININQEDE BAFOWETHU.
0 0
-
Niyayiyeka indidane yiyona inkosi yomaskandi noma indala
0 0
-
Niyayiyeka indidane yiyona inkosi
yomaskandi noma indala
#baxove khehlalami
0 0
-
Kkkkkkkkkkkkk aysena mazinyo leyonto
0 0


text:
INiger izibophezele ekusizeni iMali
2012-12-03 12:02
Niamey - Umengameli waseNiger uthi izwe lakhe limi ngomumo ukwelekelela iMali, emizamweni yokubuyisa umhlaba osenhla nezwe, odliwe ngabangamaSulumane.
UMengameli uMahamadou Issoufou ukhulume emhlanganweni ngeSonto, ekanye noMengameli waseMali uDioncounda Traore.
Abaholi bacele izihonga ukuthi ziyeke impi eziyiqhuba eMali, zilekelelana neqembu elesatshwayo i-al-Qaeda.
Kuphinde kwacelwa i-UN Security Council ukuthi ihoxise ukuhambisa amasosha kule ndawo, umbhidlango owaqubuka ngenyanga kaMashi washiya le ndawo ibuswa yiembu elidlelana ne-al-Qaeda.
Indawo edliwe ngamaphekula ihlanganisa imingcele engenela eMauritania, Algeria naseNiger.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- AP


text:
Udilikajele kowadlwengula eKZN
2012-12-14 07:32
Durban - Owesilisa waKwaZulu-Natal ugixabezwe ngodilikajele eNkantolo yesiFunda eGreytown ngoLwesine ngokudlwengula owesifazane oneminyaka engu-53 ubudala, kusho amaphoyisa.
USibusiso Mabu Sithole wahlasela lo wesifazane esendleleni egodukayo eMatimatolo ngo-Okthoba 22, kusho uColonel Jay Naicker.
USithole kuthiwa wahudulela isisulu kubo nalapho afike asishaya khona ase eyasidlwengula ephindelela, kuqhuba uNaicker.
USithole, 28, wabe eseboshwa ngosuku olulandela isigameko.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kudalulwe isifo esiphethe uMandelaComment on this story
INTATHELI YESOLEZWE
OWAYENGU-MENGAMELI wakuleli, uDkt Nelson Mandela, kuvele ukuthi uphethwe yisifo samaphaphu esimlalise esibhedlela ePitoli.
Lokhu kushiwo yihhovisi likaMengameli Jacob Zuma esitatimendeni esikhishwe izolo lapho bekucaciswa ukuthi yini ephethe uMandela oyintandokazi yabantu emhlabeni.
Isitatimende sithe uMandela uphinde wahlaselwa yisifo samaphaphu esake samphatha phambilini kanti lokhu kuvele ngemuva kokuhlolwa okunzulu obekwenziwa ngodokotela kuMandela oneminyaka engu-94.
UMengameli Zuma ubonge abantu bakuleli ngokuthumela amazwi akhombisa ukweseka uhulumeni nomndeni kaMadiba njengoba kugula ubaba wesizwe.
Izolo bekuwusuku lwesine uMandela elaliswe esibhedlela sombutho wezempi kuleli i-South African National Defence Force (SANDF) ePitoli lapho ethola khona ukuxilongwa okukhethekile kodokotela abangongoti kwezokwelapha kuleli.
Inkosikazi kaMandela, uNkk Graca Machel, itshele abeziko lokusakaza lakwa-eNCA ukuthi kumzwisa ubuhlungu ukubona umyeni wakhe eselahlekelwe wumdlandla ayenawo namancoko.
Utshele leli ziko ukuthi kuyisilonda esiqaqambayo ukubona uMadiba eguga ephela phambi kwamehlo akhe. “Ukumbona eseguga kanjena kubuhlungu. Uyaqonda futhi uyazi ukuthi lokhu kumele kwenzeke. Lowo moya ayenawo nokuchachamba kobuso konke akusekho, akaseyena lo muntu owawumazi,” kusho uNkk Machel ngoMsombuluko ebuzwa yi-eNCA.
Izintatheli zamazwe omhlaba nezakuleli ziyaqhubeka nokuqhinqa ngaphandle kwesibhedlela zilindele izindaba eziqhamuka ngaphakathi mayelana nesimo sempilo yeqhawe lomzabalazo wenkululeko kubantu ababecindezelwe kuleli.
UMandela wadonsa iminyaka engu-27 ebhadla ejele kulandela ukuboshwa kwakhe ngecala lokuzama ukuketula umbuso wobandlululo elamgojela nezinye izishoshovu zomzabalazo ngo-1965 emajajini amakhulu ePitoli. Wagwetshwa udilikajele. Leli cala laziwa ngele-Rivonia Trial.
Waze wadedelwa ejele ngo-1990 okwathi ngemuva kwezingxoxo zokudala ukuthula nokubekezelelana futhi ezazendlalela iNingizimu Afrika entsha ekuqaleni ko-1990 kwaba khona ukhetho lwentando yabantu ngo-1994 olwaludidiyele zonke izinhlanga.
UMandela waba ngumengameli wokuqala omnyama ngemuva kwalolu khetho futhi kwaba nguyena owasayina umthethosisekelo wokugcina ngo-1996 okuyiwona owengamele umthetho wezwe kumanje.
Izolo amasosha abengagayelwa mphako esangweni lesibhedlela esesha izimoto nabantu abadlulayo ukuqinisekisa ezokuphepha zibe sezingeni eliphezulu.
Amathimba ezintatheli nezimoto ezithwala imishini yokusakaza aphindiselwe emuva ekuseni esangweni lesibhedlela ngesikhathi bezama ukungena kanti ezinye izintatheli bezime ebangeni elithe ukuqhela nesango lesibhedlela.
NgoMsombuluko uNgqongqoshe wezokuVikela kuleli, uNkk Nosiviwe Mapisa-Nqakula, uthe uMandela uphila kahle kakhulu yize esahlolwa kodwa wangacacisa ukuthi yini ehlolwayo.
Ube ngowokuqala kuhulumeni ukucacisa ngokuthi kwenzekani kuMandela oseneminyaka emibili enakekelwa yithimba lodokotela bezokuvikela.
Okhulumela uMengameli Zuma, uMnuz Mac Maharaj, esitatimendeni uthe uZuma uvakashele uMandela esibhedlela ngeSonto lapho emfice khona esesimeni esihle futhi enakekelwa kahle kakhulu.
Ukungeniswa kukaMandela esibhedlela kubhekwe ngelibanzi ngumhlaba wonke njengoba ngisho amaphephandaba esemazweni omhlaba ebeke indlebe kukho konke okuzwakalayo okuthinta impilo kaMadiba.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
'Sathenjiswa kathathu ukukhululwa'
2012-06-27 10:03
Johannesburg - UDeborah Calitz noBruno Pelizzari, nababethunjwe yizigelekeqe sasolwandle eSomalia, bathi bathenjiswa kwaze kwaba kathathu ukudedelwa ngaphambi kokuthi bakhululwe, ngokusho kombiko ngoLwesithathu.
"Babesiphatha kahle uma sekusondele isikhathi sokuthi 'sidedelwe'," kusho uPelizzari etshela isiteshi somsakazo i-East Coast
Radio.
"Bese kwenzeke kathathu nokudale ukuthi singasathemba ukuthi sophinde sidedelwe."
"Ngesikhathi sesidedelwa bese singasathembi lutho. Size sakholwa ukuthi siyahamba ngesikhathi sesigibela ibhanoyi."
UCalitz noPelizzari bathunjwa ngo-Okthoba 2010.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Sengathi angadedelwa uPistorius - Umqeqeshi
2013-02-22 12:04
Pretoria - Umqeqeshi womsubathi wakuleli okhubazekile u-Oscar Pistorius uhlalele ethembeni lokuthi lo mgijimi wama-Olympic anganikezwa ibheyili ngoLwesihlanu.
"Sibona kukuhle ukuthi iqiniso lihlale obala kanti singathanda ukuthi abuyele ekhaya," kusho u-Ampie Louw, ngaphambi kokuqhubeka kwesicelo sebheyili kaPistorius eNkantolo yeMantshi yasePitoli.
"Okwamanje yilokho okuseqhulwini," esho.
Akakwazanga ukuphawula ngokuthi ngabe uPistorius uqhuba kanjani njengoba engakaze amvakashele, embona enkantolo kuphela.
UPistorius usolwa ngokubulala intombi yakhe, uReeva Steenkamp, ngoFebhuwari 14 emzini wakhe.
UPistorius uyaphika ukuthi wamdubula ngamabomu uSteenkamp, njengoba ethi wayecabanga ukuthi yisigebengu.
Ebuzwa ngokuthi umbona enjani uPistorius, uLouw uthe: "Udangele, udangele kakhulu."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Isihluku umbungu upitshizwa yizimoto
2012-12-28 14:33
Johannesburg - Umbungu obesekusondele uzalwe ulahlwe emgwaqeni phambi kwesango laseMiddelburg High School, kanti abashayeli bebelokhu bewushayisa bengazi ukuthi kukhonani kuplastiki.
“Lokhu kutshengisa ukuthi omama babuye babe nesihluku esinjani!” kusho iphoyisa ebelidinwe liveva.
Kuthiwa lo mbungu ubufakwe eplastikini walahlwa maphakathi nomgwaqo nalapho izimoto bezilokhu ziwupitshiza nje.
“Angikholwa ukuthi kukhona umama ongenza into ebuhlungu kangaka enganeni yakhe," kusho owesifazane ngemuva kokuthi itekisi ime endaweni yesigameko.
Abantu babe sebephuma etekisini ukuzobona lesi simanga.
Amaphoyisa ayaphenya ngalolu daba kanti kucelwa ongase abe nolwazi ashayele ku-013 249 1601.
- Landela
IzindabaNews24 kuTwitter
- News24


text:
HARARE—
Abenkampani yeZimplats sebelobelane isivumelwano lohulumende weZimbabwe, sokunikeza amanye amashare ayo kwabensundu bakulelo lizwe phansi komthetho weIndigenisation.
Lokhu kubikwa bekungelula ngesikhathi kukhulunyisanwa phezu kwaloludaba lokunikeza isilinganiso sokungamatshumi amahlanu lanye ekhulwini-51% samashare aweZimplats kuzulu wonsundu waseZimbabwe.
Abekade bephatheke kunkulumo ebe ziphezu kokulandelwa kweziqondiso zomthetho weIndigenisation bavumelene ukuba bekunzima ngoba betshudulisane kwabathathela phose iminyaka emibili ukuba baphutshe ukulobelana lesi sivumelwano.
Obengumhlonitshwa emkhosini wokulotshwa kwalesi sivumelwano labenkampani yeZimplats owenzelwe eCresta Lodge eHarare ngolweSihlanu, nguMnumzana Saviour Kasukuwere umpathintambo obona ngokuthuthukiswa kwenotho yabensundu lendaba zabasakhulayo. UKasukuwere utshele abekade bekulumhlangano ukuba liyancomeka leli nyathelo elithethwe ngabenkampani yeImpala.
Kubika intathelizindaba yeStudio 7 uMavis Gama osipha lolu daba ese Harare.
Udaba luka Mavis Gama lwesivumelwano seZimplats


text:
Babuyise i-Shelby Cobra kwa-FordComment on this story
IMOTO: GT500 Cobra
BANCANE kakhulu abazokhumbula iShelby Cobra okwabe kuyimoto yomjaho namuhla okuphela iminyaka engu 50 yakhiwa.
Lokhu ngikusho ngoba kwabe kuyimoto yejubane kwazise abantu abaningi bakithi abawulandeli umdlalo wezimoto zejubane imotorsport.
Emizamweni yokubuyisa ishelby Cobra kwa Ford bakhiphe i-GT500 Cobra sports eyi 850-horsepower Supercharged V8.
Le moto noma kungaseyiyo icobra ngqo kodwa indlela ehlanganiswe ngayo kusuka phansi ize iphothulwe ithathe kakhulu kwi Cobra yeminyaka.
IShelby GT500 Cobra ka 2013 iyisikhumbuzo seminyaka edlule yezikhathi ze Cobra ezedlule. Isikhumbuzo sokuzalwa kwe Cobra sizohambisana nezinguquko eziningi ngoba angeke kugcine nje kuphela ngokuthi yakhiwe, kodwa kuzoshintshwa namagama emigwaqo ethize ezindaweni ezakhelene nemboni lapho ihlanganiswa khona eDevelopment Center eDearborn, Mich ibizwe nge Cobra. IShelby yiyo eyahlahla indlela ngokwakhiwa kwezimoto ezinejubane enkampanini yakwa Ford kusukela yethuliwe. Ezinye zalezi zimoto i- GT40 ne Mustang ezaqala ukwakhiwa phakathi nonyaka ka 1960.
ICOBRA ENTSHA
Le Cobra entsha yethulwe ngabakwa Ford Motor Company yethulelwa izikhulu eziphezulu zale nkampani lapho bekuhlangene khona izingqalabutho ezimotweni zejubane emcimbini obizwa nge Rolex Monterey Motorsports Reunion.
Kuzofiwa ijubane kule moto ngoba iyi GT500 850 horsepower kanye nenjini engu 4.0-litre Whipple supercharger.
Amasondo angemuva awugqinsi okuyenza ibambelele phansi yase ithi ukuvuleka ezikhaleni njengoba yakhelwe ijubane. Ngemuva inamapayipi amabili okungabuzwa ukuthi naku petrol iyazicaphunela.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines